Kreću kvalifikacije za EURO 2016 - Ko su glavni favoriti? - Sportske.net\nKreću kvalifikacije za EURO 2016 - Ko su glavni favoriti?\nDanas počinje novi reprezentativni ciklus koji će kuminirati početkom jula 2016. godine u Francuskoj kada se bude igralo finale Evropskog prvenstva. Ko su najveći favoriti za osvajanje?\nFoto: Beta/Branislav Božić/Av\nKvalifikacije za Evropsko prvenstvo u fudbalu počinju danas mečevima Danska-Jermenija, Gruzija-Irska i Mađarska-Severna Irska, ostali igraju nešto kasnije u toku dana.\nNakon završenog Svetskog prvenstva krenuo je novi ciklus, a po prvi put ćemo na završnici Evropskog prvenstva gledati 24 najbolje selekcije. Ovo svakako najbolje reprezentacije Starog kontinenta moraju da iskoriste i da se lakše plasiraju na završnicu.\nTamo je već reprezentacija Francuske, večerašnji protivnik naše selekcije. Oni su domaćini i nakon sasvim solidnog nastupa na Svetskom prvenstvu osnovni cilj im je da osvoje ovaj šampionat. Imaju dosta perspektivnih igrača, dve godine jeste dug period, ali sa zvezdama kakve su Pol Pogba i Antoan Grizman, kao i sa domaćom publikom, mogu mnogo na završnici EP.\nPrvi favorit jeste reprezentacija Nemačke, zvanični šampion sveta. Nakon dominacije Španaca poslednjih nekoliko godina primat u svetu je preuzela četa Joakima Leva, pa sada nakon osvojenog Svetskog prvenstva sigurno da spadaju u glavne favorite za osvajanje. Filip Lam se povlači iz reprezentacije, biće teško bez njega, ali Nemci imaju sasvim solidne igrače koji su u stanju da zamene kapitena Bajerna iz Minhena.\nTačnije, Marko Rojs, Mario Gece, Toni Kros, Tomas Miler i ostali će biti u najboljim godinama, videćemo hoće li biti ponovo na vrhu. Njih će kao kapiten predvoditi Bastijan Švajnštajger.\nŠpanija će svim silama da se bori protiv toga da nisu više najbolja selekcija u Evropi, Del Boske je donekle izmenjao tim, ali suština je ostala ista. Ekipa koja je "pročitana" na prvenstvu sveta će predvođena Inijestom pokušati da odbrani tron.\nPolufinalista Svetskog prvenstva, Holandija, nikada ne treba da bude otpisivana sa velikih takmičenja jer su uvek u stanju da dođu do same završnice. Ponovo će ih predvoditi Van Persi i Roben, videćemo koliko oni mogu u završnici EP, ne dovodimo u pitanje njihov plasman tamo.\nReprezentacija koju nikako ne treba otpisati jeste Belgija. Ova reprezentacija ima potencijal da bude najboja ikada ikada kada je ova zemlja u pitanju, što bi svakako moglo da predstavlja problem za njih. Ova selekcija predvođena kapitenom Mančester Sitija, Vensanom Komapnijem i fudbalerom Čelsija, Edenom Azarom koji ima potencijal da bude i najbolji fudbaler sveta, biće jedna od favorita.\nItalija i Engleska mogu biti stavljen u jedan koš, obe osećaju ogroman pritisak, uspeh je imperativ kada su oni u pitanju.Italija je za razliku od Engleske zamenila trenera, novi šef struke je Antonio Konte. Takođe, pitanje plasmana ne sme da se postavi, pitanje je samo koliko ove reprezentacije mogu na samom prvenstvu.\nPortugal, ekipa koja se nalazi u našoj grupi i koja je glavni favorit za osvajanje prvog mesta, je ekipa u kojoj igra Kristijano Ronaldo, ali i ekipa koja ima još nekoliko odličnih fudbalera. Ne smeju se zaboraviti samo zbog činjenice da najbolji igrač sveta igra za njih, i ukoliko bude u potpunosti zdrav Portugal može predstavljati opasnog rivala na EP.\nReprezentacija Srbije jednostavno mora da se plasira u Francusku, svi se nadamo da neće biti problema, a ukoliko se to desi, Srbija bi mogla da predstavlja favorita iz senke na tom prvenstvu, zajedno sa Hrvatskom i Rusijom. Dik Advokat je postavljen za selektora, očekivanja su prevelika, posebno ako imamo u vidu da se od igrača poput Lazara Markovića i Aleksandra Mitrovića očekuje da budu svetska klasa za dve godine.\nNapad je ono što je najviše zabrinjavalo naciju, a sa ovom dvojicom bi reprezentacija Srbije imala čemu da se nada na EP. Za odbranu ne treba brinuti.\nKoliko može naša reprezentacija i ko su favoriti za osvajanje EP?


Niška televizija » Otvaranje Kardiohirurgije 24. novembra (VIDEO)\nObjavljeno 20.11.2014. 12:25\nNiška Klinika za kardiohirurgiju počinje da radi u ponedeljak, 24. novembra, a za početak će lekari u njoj operisati 3 do 4 pacijenta nedeljno.\nKlinika je veoma funkcionalna i ovo je najsavremeniji zdravstveni objekat koji je poslednjih nekoliko godina izgrađen u Srbiji, rekao je gradonačelnik Niša prof.dr Zoran Perišić.\nNiška Kardiohirurgija počinje da radi nakon 4 godine od početka izgradnje. Za početak, ovde će operisati stručnjaci sa instituta za kardiovaskularne bolesti “Dedinje” i Kliničkog centra Srbije, koji će obučavati lekare niškog KC.\nPovršina klinike je 2.360 m2 i u njoj nema kancelarija. Od 3 sale jedna je kompletno opremljena. EKK mašina neophodna za sve intervencije, Opera sistem koji omogućuje potpunu sterilnost operacionog polja i idealnu temperaturu, aparat za auto-transfuziju i ostali uređaji koji se nalaze ovde, omogućiće lekarima da obavljaju najkomplikovanije operacije. Iznad operacionih stolova nalaze se kamere, pa će operacije moći da se prate uživo u cilju edukacije mladih specijalista. Intenzivna nega, za sada ima opremu za 6 kreveta, a kapacitet joj je 11 ležaja dok je stacionar predviđen za 19 pacijenata. U celu zgradu ugrađeni su hepa-filteri koji uništavaju mikrobe, a centralni sterilizacioni blok je svega 5 m udaljen od operacionih sala. Pacijentima su obezbeđeni i tablet računari i besplatan internet.\nPored Kardiovaskularnih intervencija lekari će ovde transplantirati organe. Kliničkom centru Niš gravitira dva miliona ljudi, a svakog meseca oko 500 pacijenata bude upućeno na ostale kardiovaskularne ustanove u Srbiji.


Produženi boravak – 5 Plus\n5 PLUS ZA RODITELJE\nSve užurbaniji životni stil i sve veći broj obaveza sa kojima se roditelji suočavaju stvara i sve veću potrebu za dnevnim boravkom u kojem će vaše dete imati aktivnosti koje podstiču njegov rast i razvoj. Plan i program našeg boravka zasniva se na konceptu slobodne škole, gde ćete vi u saradnji sa vašim detetom imati mogućnost izbora aktivnosti. Program slobodne škole zasniva se na podsticanju autonomije deteta gde će ono moći samostalno da donosi odluke uz pomoć i podršku mentora grupe. U okviru ovog programa poseban akcenat se stavlja na igru, koja je neizostavan i krucijalni aspekt razvoja vašeg deteta. Cilj ovakvog koncepta produženog boravka jeste da se deca podstaknu na samostalno razmišljanje i kreativno donošenje odluka kroz koje će podsticati slobodu, inovativnost i autonomiju.\nOsluškujući potrebe kako roditelja tako i dece, odlučili smo da formiramo program koji će sadržati sledeće aktivnosti:\n1. IGRU! – Svako dete mora da se igra zajedno sa drugom decom, negujući na taj način duh socijalizacije i zajedništva uz podsticanje empatije i timskog duha. Naše igre su jednim delom strukturisane i organizovane tako da podstiču motoričke sposobnosti deteta, empatiju i timski duh, a sa druge strane nestrukturisane kako bi uvažile ideje dece, podstakle autonomiju i kreativnost.\n4. Muzičke radionice Kolarčeve Zadužbine\n5. Radionice iz matematike – Radionice iz matematike realizovale bi se kroz program „Škole matematike 2plus2“ koji podrazumeva razvoj logičko-matematičkog mišljenja na jedinstven i produktivan način. Akcenat stavljamo i na neformalan način edukacije kroz zanimljiv, a podsticajan sadržaj koji pomera granice razvoja vašeg deteta u pozitivnom pravcu. Naš kadar čine pažljivo odabrani profesori matematike, koji imaju iskustvo u radu sa decom i veruju da su deca prirodno sklona matematici i sve što je potrebno jeste pokazati im pravi ugao gledanja.\n7. Kreativne radionice – Od izuzetne je važnosti podsticanje i negovanje kreativnosti dece, stoga u okviru našeg produženog boravka imate mogućnost izbora različitih aktivnost kao što su:\n• Izrada predmeta od različitih materijala uz podsticanje svesti o reciklaži,\n• Gluma u okviru lutkarskog pozorišta,\n• Radionice kulinarstva u okviru kojih se dete upoznaje sa osnovnim namirnicama, receptima, internacionalnom kuhinjom i kulturama drugih naroda.\n2. Rekreaciju u prirodi\n3. Izradu domaćih zadataka – Nakon dolaska iz škole od izuzetne je važnosti izrada domaćih zadataka, kako bi deca stekla neophodne radne navike i odgovornost za sopstvene obaveze. Izrada domaćih zadataka vrši se pod nadzorom mentora grupe uz podsticanje razmišljanja deteta i negovanje pažnje. Takođe se neguje saradnja među decom, podstičući ih da jedni drugima pomažu oko domaćih zadataka, te se na taj način neguje kooperativnost i eliminiše negativna kompetitivnost.\n6. Programiranje bez struje – Programiranje bez struje je oprobani metod pomoću koga deca (6+) uče osnovne programerske veštine, bez provođenja vremena ispred računara. Polaznici su aktivno uključeni u komunikaciju, rešavanje problema, u cilju podsticanja veština logičkog razmišljanja.\nMnoge aktivnosti su zasnovane na matematici, na primer istraživanje binarnih brojeva, mapiranje i grafikoni, obrasci i problemi sortiranja i kriptografija, dok se druge aktivnosti povezuju sa tehnologijom i razumevanjem kako kompjuteri funkcionišu (na primer, slažu karte sa brojevima po određenom logičkom redosledu ili crtajući u blokčiću uče kako rade animacije).\n8. Učenje stranih jezika – Engleski, Nemački i Kineski jezik.\nU okviru boravka mi brinemo i o zdravoj ishrani vašeg deteta, koja se sastoji od 3 obroka, pažljivo odabranih kako bi zadovoljili nutritivne vrednosti potrebne jednom detetu.


Jović: Prvi oficir za vezu biće iz Republike Srpske\nU BiH je pokrenuta procedura upućivanja oficira za vezu u Evropsku policijsku službu (Evropol), a dogovor je da prvi predstavnik bude iz Ministarstva untrašnjih poslova Republike Srpske, izjavio je zamjenik ministra bezbjednosti u Savjetu ministara Nedeljko Jović.\nJović je rekao da bi dalja opstrukcija međunarodne policijske saradnje dovela u pitanje vladavinu zakona, zbog nezakonite razmjene ličnih podataka građana, što bi imalo razne negativne implikacije i po BiH, ali i po Evropol.\nOn je za "Glas Srpske" rekao da su naredni koraci za uspostavljanje zajedničke kontakt tačke predstavnika, imenovanje koordinatora i dva zamjenika iz različitih konstitutivnih naroda i nivoa organizovanja, te preseljenje zaštićene aplikacije "Sinea" iz Direkcije u Ministarstvo, upućivanje oficira za vezu u sjedište Evropola.\nJović je rekao da je za preseljenje tehničke zaduženo Ministarstvo i Direkcija uz pomoć Delegacije EU u BiH.\nOn je podsjetio da je uspostavljanje zajedničke kontakt tačke za saradnju sa Evropolom, međuagencijsko tijelo, jedino mjesto, put i način da svi policijski organi u BiH razmjenjuju operativne informacije od značaja za bezbjednost sa Evropolom u skladu sa Ustavom BiH i standardima EU.\nNa pitanje koliko je BiH izgubila jer uspostavljanje zajedničke kontakt tačke, a time i pune saradnje sa Evropolom, traje duže uz velike probleme i blokade, Jović je ogovorio da šteta po ugled države postoji, jer su pojedinci i neke institucije dovodili u pitanje dogovorene i potpisane odluke, pogotovo u vrijeme složene bezbjednosne situacije.\n"Šteta može biti i mnogo veća jer su informacije razmjenjivane nezakonito, među kojima su i lični podaci građana", dodao je Jović.\nSavjet ministara je na jednoj od posljednjih sjednica prihvatio odluku o dodjeli prostora Ministarstvu bezbjednosti za uspostavljanje zajedničke kontakt tačke za saradnju sa Evropolom.\n"Žrtve seksualno ekploatisane u noćnim klubovima"\nEvropol razbio mrežu prostitucije\nEvropol zatražio od Sipe saznanja o osumnjičenima za napad u Beču


Počeo finalni sastanak svjetskih sila i Irana\nIran i šest vodećih sila svijeta postigli su na maratonskim pregovorima u Beču istorijski dogovor, koji će garantovati oslobađanje Teherana od sankcija u zamjenu za ograničenja u okviru iranskog nuklearnog programa, javljaju agencije.\nNeimenovani iranski diplomata rekao je Reutersu kako se "sav težak rad isplatio jer je dogovor zapečaćen".\nKonačni plenarni sastanak Irana i šest zemalja upravo je počeo i meidji su snimili uvodnu izjavu šefice diplotaije EU Federice Mogherini nakon čega je najavljena i konferencija za novinare.\nPrema diplomatskim izvorima, sporazum predviđa da inspektori UN-a imaju pristup svim sumnjivim iranskim lokacijama, uključujući vojne, što bi bilo zasnovano na konsultacijama između tih sila i Teherana.\nZauzvrat bi trebala postepeno biti ukinuta mreža sankcija UN-a i Zapada koja je zablokirala iranske izvoznike nafte i ekonomiju Irana.\nIpak, kako javlja BBC, embargo na oružje Iranu ostaje još pet godina.\nIranske agnecije javljaju da će milioni dolara iranskih sredstava biti odmrznuti, te da će sankcije biti ukinute Iranskoj centralnoj banci, nacionalnoj naftnoj kompaniji, brodskom transportu, iranskoj nacionalnoj avio kompaniji i mnogim drugim kompanijama i osobama koji su bili pod međunarodnom restrikcijom.


Djilas: Što pre razmotriti promenu termina takmičenja\nPredsednik Košarkaškog saveza Srbije (KSS) Dragan Djilas rekao je danas da bi što pre trebalo razmotriti promenu termina takmičenja plej-ofa Jadranske lige i definisati kalendar domaće lige i da bi “bilo logičnije” da se polufinale i finale regionalnog takmičenja odigra po završetku domaćih prvenstava, kada će se znati da li će ABA liga imati prolaz u Evroligu.\nDjilas je danas poslao otvorena pisma predsedniku Jadranske lige Draganu Bokanu i direktoru domaće Košarkaške lige Srbije Leonu Deleonu sa ciljem da se pronadje rešenje koje će odgovarati svim klubovima zbog situacije nastale posle sukoba Evrolige i Medjunarodne košarkaške federacije (FIBA) i početka priprema reprezentacija za kvalifikacije za Olimpijske igre.\n“Upravni odbor Košarkaškog saveza Srbije je zauzeo stav da treba razmotriti promenu dogovorenih termina odigravanja završnice ABA lige, koji su sada predvidjeni za mart i april, te omogućiti nacionalnim ligama prednost pri definisanju kalendara odigravanja nacionalnih prvenstava, čiji bi pobednici prema stavovima pojedinih\nsaveza regiona trebalo da igraju u FIBA Ligi šampiona”, nave je Djilas u pismu predsedniku Jadranske lige.\nDjilas je rekao da su kalendari takmičenja usvajani pre nego što se znalo da li će neke od reprezentacija učestvovati na olimpijskim kvalifikacionim turnirima i da se u trenutku pravljenja kalendara nije znalo da li će neki od klubova nastaviti takmičenje u drugoj fazi Evrolige, Top 16, što je slučaj sa Crvenom zvezdom i Cedevitom. On je podsetio da se tada mislilo da će dve najbolje ekipe Jadranske lige igrati Evroligu u sezoni 2016-2017.\nOn je rekao da je nelogično da se u završnicu regionalnog takmičenja ulazi sa nepoznanicom da li će Evroliga prihvatiti da bar prvak ABA lige učestvuje naredne sezone u tom takmičenju.\n“Ključni argument da se prošle godine odbije ponuda FIBA da bude suosnivač regionalne lige i finansijski istu pomogne bila činjenica da bi u tom slučaju ABA liga ostala bez dva garantovana mesta u Evroligi. Šta će se sada desiti ukoliko Evroliga ne poštuje ono što je bilo obećano klubovima učesnicima ABA lige na početku o ove godine? A svima je jasno da će se to desiti…”, naveo je on.\nPredsednik KSS je u pismu predsedniku Košarkaške Lige Srbije naveo da je najveći interes da se muškim reprezentacijama omogući nesmetano učešće na kvalifikacionom turniru za Olimpijske igre.\n“Trenutna situacija je takva da postoji niz problema sa kalendarom takmičenja, kako bi se naša KLS liga završila do početka priprema A tima. Mnogo toga zavisi i od uspeha naših timova u Evroligi i ABA ligi. Neophodno je u što kraćem roku definisati precizan kalendar KLS-a koji će omogućiti regularno takmičenje i neće favorizovati nijedan klub pred početak Superlige”, rekao je Djilas.\nDjilas je ocenio da bi bilo logičnije da se polufinale i finale ABA lige igra po završetku nacionalnih prvenstava, kada će se znati da li će Jadranska liga uopšte imati prolaz u Evroligu naredne sezone.\n“KLS bi u najkraćem roku trebalo da razmotri i to šta će se desiti sa ABA ligom ako ona ne bude vodila u Evroligu, a FIBA prihvati stav košarkaških saveza Slovenije i Hrvatske da prvaci njihovih nacionalnih šampionata idu u Ligu šampiona FIBA”, rekao je Djilas.\n“Ne smatram da je pauza koju će imati većina učesnika Super lige od mesec dana dobra za klubove i igrače. Poštujući samostalnost KLS-a, mislim da bi što pre trebalo razmotriti sve opcije odigravanja Superlige, uključujući i igranje lige u dve grupe, što bi sačuvalo igrače, ali koje sa sobom nosi neke druge vrlo ozbiljne probleme što se tiče organizacije i regularnosti takmičenja”, dodao je predsednik KSS Djilas.


Predsednik Republike Srpske Milorad Dodik izjavio je na suđenju generalu Ratku Mladiću u Haškom tribunalu da je politika SDS-a bila politika opstanka BiH u Jugoslaviji, dok je HDZ, kao partija koja je bila integrisana sa HDZ-om iz Hrvatske, podržala nezavisnost Hrvatske, što je donelo mnogo turbulencija u parlamentu tadašnje BiH.\n"Stranka demokratske akcije (SDA) Alije Izetbegovića je takođe podržala raspad bivše Jugoslavije i samostalnost Slovenije i Hrvatske. I u tim uslovima bilo je veoma teško raditi. Partija kojoj sam ja pripadao je smatrala da ne treba priznati nezavisnost Slovenije i Hrvatske i da treba očuvati Jugoslaviju", rekao je Dodik.\nPredsednik Republike Srpske je istakao da je Izetbegović zloupotrebljavao parlament BiH, te da je kao predsedavajući Predsedništva BiH izašao za govornicu i rekao da on predlaže da parlament prizna Sloveniju i Hrvatsku kao nezavisne zemlje.\n"Pitao sam na osnovu čega on iznosi taj stav, da li je to stav Predsedništva BiH ili njegove partije i njega lično. On je rekao da to nije usaglašen stav Predsedništva, nego da je to stav njegove partije i njega lično", obrazložio je Dodik.\nOn je naveo da je tada upozorio Izetbegovića da je zloupotrebio govornicu i da nije mogao da iznosi te stavove ako nije bilo usaglašenog stava Predsedništva.\nPrema Dodikovim rečima, SDS je bila za ostanak Jugoslavije i BiH u Jugoslaviji, a kada je bilo vidljivo da je to gotovo nemoguće, onda su tražili poštivanje Ustava u vezi sa statusnim pitanjima u samoj BiH.\nOn je dodao da se najveći broj prostora koji su naseljavali Srbi u BiH direktno naslanjao na Hrvatsku, tako da je ogroman broj srpskog stanovništva iz severnog dela Bosne bio “mentalno” u tom sukobu, solidarišući se sa Srbima u Hrvatskoj, na bazi negativne percepcije iz Drugog svetskog rata, kada je fašistički režim Nezavisne Države Hrvatske na reci Savi organizovao dva velika logora za Srbe, Jevreje, Rome.\nDodik je naveo da je činjenica da komunistički režim zbog svojih ideoloških potreba "konzervirao" i onemogućio istinu o Jasenovcu, što je doprinelo dodatnim mistifikacijama i spekulacijama.


PRAKSA: Tehnolink Start program - Čenej | Departman za mehanizaciju i konstrukciono mašinstvo\nPRAKSA: Tehnolink Start program – Čenej\nPosted on 21/02/2018 20/06/2018 by Nikola Ilankovic\nPotpisujući ugovore sa VOLVO, PENTOM, PERKINSOM, IVECO MOTORS-om, zatim i sa MARELLI-jem i MECC ALTE-om, stvoreni su neophodni preduslovi da stvore vrhunske proizvode oslonjeni na domaću pamet i odličan inženjerski kadar.\nNudeći kompletne solucije, a ne samo proizvode, Tehnolink nastoji da svoje partnere isprati u svim fazama projekta od njegovog idejnog rešenja, izrade, definisanja i proračuna potrebne snage dizel agregata sve do finalizacije i ugradnje po sistemu ključ u ruke.\nRazvijajući se kao autentična srpska firma angažujući srpske resurse u proizvodnji agregata uključeno je preko 15 srpskih preduzeća poptomognuti iskustvom Fakulteta Tehničkih Nauka u Novom Sadu.\nPredstavljaju izuzetne elektroagregate oklopljene srpskim čelikom doterane na srpskim automatskim linijama za elektrostatičko farbanje isprojektovane izrađene i testirane od strane srpskih električara i inženjera u sopstvenoj ispitnoj stanici.\nPraktikant bi se na početku upoznao sa proizvodnim procesom i sa radom na mašinama. Drugi deo prakse bi se odvijao u konstrukcionom birou gde bi zadatak praktikanta bio da u CAD softverima izrađuje 3D modele i tehničku dokumentaciju proizvoda kompanije.\nSvi zainteresovani mogu da se jave Nikoli Ilankoviću na mejl adresu: ilankovic@uns.ac.rs


Nacionalna izložba pasa svih rasa u subotu na Brđanki -\n27.07.2017. Редакција Спорт Остави коментар\nNacionalna izložba pasa svih rasa CAC Aleksinac, 15. po redu i sa kandidaturom za nacionalnog šampiona, biće održana u subotu u gradskom parku Brđanka. I ove godine organizator izložbe je Kinološko društvo „Milivoje Prendić“, a generalni pokrovitelj je Opština Aleksinac. Po rečima organizatora, za sada je prijavljeno oko 200 pasa, od toga 50 iz inostranstva, a do subote se očekuje još veći odziv ljubitelja životinja.\nPredsednik Kinološkog društva „Milivoje Prendić“ Toplica Zdravković ukazuje na to da za ovu izložbu iz godine u godinu vlada sve veće interesovanje i da postaje prepoznatljiva ne samo u Srbiji, već i u inostranstvu. O tome svedoči i podatak da se ove godine prijavio duplo veći broj vlasnika pasa koji dolaze iz drugih država u odnosu na prethodnih nekoliko.\n-Ova izložba ima sve karakteristike koje imaju izložbe međunarodnog karaktera. Razlika je u tome što se na našoj izložbi može dobiti samo kandidatura za nacionalnog šampiona, a ne za međunarodnog. Problem je u tome što mi nemamo adekvatnih uslova po pitanju terena i još nekih stvari koje bi trebalo rešiti u Aleksincu da bismo mogli u nekom od narednih termina da dobijemo međunarodnu izložbu od Međunrodne kinološke federacije – objašnjava naš sagovornik.\nZdravković poziva sve Aleksinčane da posete izložbu i navodi da će to biti jedinstvena prilika da se u našem gradu vide po prvi put određene rase pasa, poput onih iz pete grupe koji su retki na našim prostorima. Istog dana u večernjim časovima biće održana i međunarodna izložba CACIB u Sokobanji.\nPrevious Post:Od sutra do nedelje zaprašivanje komaraca\nNext Post:Prota Stevan Dimitrijević – (ne)zaboravljeni dobrotvor


Porodice preminulih u Baru: Predsjednik Vlade i Ministarstvo da pokrenu istragu protiv NKT-a – Portal Bar\nPorodice preminulih u Baru: Predsjednik Vlade i Ministarstvo da pokrenu istragu protiv NKT-a\nFot: Portal Bar\nGrađanski aktivizam koji sprovodimo u cilju otkrivanja pune istine u vezi propusta u liječenju naših najmilijih, daje prve rezultate. Ustanovili smo da je nivo zdravstvene zaštite u KCCG na većem nivou nego u Barskom COVID centru. To se priznaje od strane doktora iz Kliničkog centra koji se bave COVID-om. Ako je tako, zašto je menadžment barske bolnice pustio naše najmilije da umru, iako su znali da nemaju znanje i opremu da ih liječe, niti istu znaju da koriste, pitaju porodice preminulih u Baru.\nKako ističu, kao dokaz koji ide tome u prilog je i zvanična ocjena ministarke zdravlja da Barskom COVID centru nedostaju kadrovi i oprema. Kažu da je to suštinski dokaz da je bilo propusta u liječenju preminulih i da su pacijenti bili prepušteni sami sebi bez adekvatne zdravstvene njege.\n„Dosadašnje izjave NKT i Kriznog medicinskog štaba su tvrdile suprotno. Ubjeđivali su nas i zvanično i privatno tokom lične komunikacije da je Barski COVID centar u potpunosti spreman da liječi najteže pacijente.\nMenadžment barske bolnice je tek sada nakon posjete ministarke zdravlja zvanično priznao da nemaju kadrovski potencijal i da im nedostaje oprema. Tražimo da Ministarstvo utvrdi zašto su to tek sada saopštili nakon tolikog broja umrlih.\nIako smo ukazivali na ove probleme jer smo kao zdravstveni osiguranici ovog “Sistema” prolazili kroz procese prevelikog umiranja a ne liječenja naših najmilijih, menadžment Barske bolnice je trvdio suprotno. Sada kada je došlo do promjene ministra, a nakon posjete iste Barskoj bolnci priznaje se da je ono što smo mi uporno pričali istina.\nDakle, logično je da kada nemate kadrova i opreme ne možete adekvatno da liječite pacijente. Međutim, mi i dalje tvrdimo da sve i da imaju opremu, ovdašnja postavka nema ni znanje ni iskustvo u liječenju, naročito težih pacijenata.\nProblem treba riješiti u dovođenju ljekara iz drugih centara, Brezovika i KCCG, jer u vanrednim situacjma kakva jeste trenutno, sistem ima puno pravo da rasporedi ljekare tamo gdje su najpotrebniji. Nadamo se da se na to mislilo kad se reklo da će se poraditi na jačanju postojećeg kadra.\nNaše komšije Ulcinjani su se samoorganizovali i doveli doktore iz drugih centara koji rade u privatnim ordinacijama. U poslednjih 20 dana ni jedan pacijent iz Ulcinja ne dolazi više u Barsku bolnicu, a što je najbitnije nema ni preminulih. S druge strane, određeni broj Barana ide i direktno u Brezovik, jer na to ima pravo po Zakonu o zdravstvenoj zaštiti. Nama je to pravo bilo uporno uskraćivano od strane nadležnih u Barskoj bolnici.\nOd Ministarstva tražimo da nam zvanično odogovori na sljedeća pitanja:\n1. Ko je i kada je donio odluku da Barska bolnica bude regionalni COVID centar za primorje?\n2. Da li je prije donošenja odluke neko izvršio procjenu i presjek stanja, da li Barska bolnica ima kapacitet da bude COVID centar?\n3. Kako je i na osnovu čega bivši šef KMŠ tokom posjete Barskoj bolnici ustavnovio da se poštuju svi propisi i procedure, koje zvanično ne postoje u formi protokola za liječenje\nCOVID-a, i kako je menadžement Barske bolnice tada tvrdio da ima i kadrovske potencijal i opremu?\n4. Ko su bili članovi komisije koju je Nermin Abdić doveo sa sobom u navodnu inspekciju Barske COVID bolnice?\n5. Zašto je menadžment Barske bolnice krio od javnosti da nema kadrova i opreme za liječenje bolesnika od COVID-a i da li je na taj način počinio krivično djelo protiv zdravlja ljudi?“, navode u saopštenju.\nTakođe dodaju da će protiv RTCG pokrenuti tužbu.\n„Objavljivanjem neprimjerenih komentara na naše saopštenje, kojima se grubo vrijeđaju naše porodice i proglašavaju krivim za smrt naših najmilijih, menadžment javnog servisa je grubo prekršio i profesionalnu i ljudsku etiku. Naime, svi komentari podliježu navodnoj kontroli poštovanja pravila komentarisanja (strogo su zabranjeni komentari uvrijedljivog sadržaja),što kod nas nije bio slučaj. Neko je sve to odobrio. Pored boli koji trpimo zbog tragičnih posledica smrti članova naših porodica, sada još treba da trpimo uvrede i poniženja od navodno anonimnih komentara sa portala RTCG-Nacionalnog javnog servisa.\nDa se radi o organizovanoj kampanji, kako bi se naše aktivnosti diskreditovale i politizovale, najbolje govori i montirana anketa koju je uredništvo naručilo. Ovim postupkom se ima za cilj ubijediti javnost da su građani Bara zadovoljni liječenjem i da preživjeli uručuju zahvalnice doktorima“, navode u saopštenju.\nNaglasili su da bi bili najsrećniji da su njihovi najmiliji sa njima i da i oni imaju priliku da budu anketirani.\n„Dozvolite nam da se borimo za istinu i ne pokušavajte da branite neodbranjivo. Smrt je neodbranjiva možda isto koliko je bolna. Stoga smo se u zajedničkom bolu ujedinili, iznad svega željni PRAVDE koju dugujemo našim najmilijim.\nZvaničan prigovor smo već uputili Savjetu RTCG i Agenciji za elektronske medije CG“, zaključili su.\nOd sjutra popuštanje mjera u nekoliko opština...


Zelena budućnost građevinske industrije stiže u Beograd - Bizlife.rs\n12:10 Beograd, 26/10/2011\nPrva Međunarodna konferencija zelene gradnje, mesto susreta poslovnih lidera i kreativnih vizionara, održaće se 24. novembra u hotelu Tulip Inn Putnik, u Beogradu.\nOrganizatori konferencije, ”Ecoist” i ”Nacionalna alijansa za lokalni ekonomski razvoj” (NALED), najavljuju uzbudljive i dinamične prezentacije najboljih svetskih praksi u sektoru koji bez sumnje postaje dominantan i u Srbiji – zelenom sektoru.\nStvaranje zdravijih, održivih prostora u urbanim sredinama predstavlja u isto vreme ekonomski zdravu investiciju, društveno odgovorno upravljanje i u skladu je sa principima održivog razvoja gradova. Prva Međunarodna konferencija zelene gradnje 2011.  jeste događaj koji će okupiti poslovne lidere i inovatore, ekološki svesne stručnjake, kao i ključne donosioce odluka u državnom sektoru kako bi se pokrenula sinergija neophodna za brži razvoj zelenog urbanizma u Srbiji.\nKonferencija je prošle nedelje najavljena i u EU parlamentu povodom SEEFED skupa u Briselu i predstavljena brojnim gostima iz jugo-istočne, kao i zapadne Evrope.\nNa konferenciji će svoje iskustvo u uspešnim projektima zelene gradnje sa delegatima podeliti priznati eksperti, među kojima su Bojan Kovačić, zamenik direktora Agencije za energetsku efikasnost Republike Srbije; Hans Baster, osnivač i direktor kompanije Vitaverde, vodeće grčke kompanije za dizajn i projektovanje integrisanih prirodnih sistema, zelenih krovova i vertikalnih bašti, Bini S. Prabakar, stručnjak holandske firme Ecofys sa iskustvom u vodjenju projekata vrednih i do $10 milijardi, Mark Gero, član upravnog odbora Hrvatskog Saveta zelene gradnje i mnogi drugi.\nU okviru Medjunarodne konferencije zelene gradnje će biti svečano proglašenje pobednika studentskog konkursa ”Urbane oaze” za najbolje idejno rešenje zelenih krovova, unutrašnjih i spoljašnjih vertikalnih bašti.\nzelena gradnja Srbija


protest – Radio Herceg Novi\n21. Mart, 2019 7:47 am\nProtest zaposlenih u Opštoj bolnici Meljine ušao je u deseti dan a jutros su, nezadovoljni što nemaju zvaničan odgovor na...\nGrupa nezadovoljnih građana organizovaće danas u svim gradovima Crne Gore u 17 sati protest zbog poskupljenja goriva. Nezadovoljstvo zbog visokih...\nUNIJA SLOBODNIH SINDIKATA CRNE GORE ORGANIZUJE PROTEST 26. DECEMBRA U PODGORICI\nPovodom mjera za sanaciju javnog duga i budžetskog deficita, koje je predložila Vlada Crne Gore, Unija slobodnih sindikata Crne Gore, na sjednici najužeg rukovodstva, donijela je odluku da održi protest dan pred zasijedanje Skupštine Crne Gore, odnosno 26. decembra u 14 h na platou ispred zgrade Skupštine Crne Gore.\nProtest bjelskih brodograditelja: Prolongira se odluka o dodjeli koncesije i prodaji imovine\nRadnici Jadranskog brodogradilišta Bijela jutros su se okupili ispred kapije preduzeća, nezadovoljni što se, njihova, sve teža situacija ne rješava ni osam mjeseci nakon uvođenja stečaja u ovo preduzeće. Radnici su nezadovoljni što se ne razmatra jedina ponuda koja je stigla na tender za koncesiju za korišćenje brodogradilišne luke i što se odugovlači sa raspisivanjem drugog tendera za prodaju imovine.\nPROTEST RADNIKA PKB-a\nNekadašnji radnici PKB-a okupili su se jutros ispred upravne zgrade firme u znak protesta što ih poslodavac još uvijek nije vratio na posao, iako je ovo preduzeće izašlo iz stečaja u septembru prošle godine. Od 1. maja 2015. na evidenciji biroa rada su 34 radnika, sa primanjima od 70 eura i očekuju da će do 1. maja ove godine, kada i prestaje ta zakonska obaveza, biti vraćeni na posao.\nBivši radnici PKB-a najavljuju za sutra blokadu ulaza upravne zgrade u Zelenici\nBivši zaposleni TP "PKB Herceg Novi" AD Zelenika okupiće se sutra u 8 sati ispred upravne zgrade u Zelenici. Cilj okupljanja je ostvarivanje prava iz radnog odnosa, odnosno vraćanje bivših zaposlenih na posao, a sve po važećem Planu reorganizcije.


BAKIR IZETBEGOVIĆ O RADONČIĆEVOJ KANDIDATURI: "On ne može predvoditi Bošnjake jer ne dijeli njihove osnovne vrijednosti" - GlobalCir\nBAKIR IZETBEGOVIĆ O RADONČIĆEVOJ KANDIDATURI: “On ne može predvoditi Bošnjake jer ne dijeli njihove osnovne vrijednosti”\nPredsjedavajući Predsjedništva BiH i predsjednik SDA, Bakir Izetbegović, u razgovoru za portal Faktor.ba govorio je o aktuelnim političkim temama u BiH i regionu, kao i o predstojećim općim izborima u oktobru. Na izravno pitanje o ponovnoj kandidaturi Fahrudina Radončića za bošnjačkog člana Predsjedništva BiH, Izetbegović je kazao kako smatra da lider SBB-a nije dorastao takvoj funkciji.\nNa pitanje trebaju li građani BiH biti zabrinuti ukoliko u Predsjedništvo uđu zajedno Dodik i Čović, Izetbegović ja da potvrdan odgovor.\nNa pitanje kako komentira činjenicu da upravo u bošnjačkom korpusu imamo najviše stranaka i kandidata na izborima, Izetbegović je kazao da je glavni uzrok pohlepa za vlašću i sistem koji to podstiče.\n– BiH je jedina zemlja na svijetu kojom vladaju petočlane i šestočlane koalicije, koje su uvijek na ivici kvoruma, gdje često jedan, ili dva glasa presuđuju. Svi žele biti taj jedan glas. Željka Cvijanović je to izrazila mnogo direktnije i banalnije – “kupit ćemo dva papka”, i time ostvariti potrebnu većinu u Skupštini. Posljedice su nestabilne koalicije, ucjene, usporen proces reformi. Ako dođe do opasnih kriza u BiH, koje neki planiraju, posljedice mogu biti veoma teške. Nejedinstvo i međusobna svađa, odnosno borba za vlast unutar patriotskog političkog bloka, mogu ohrabriti separatizme i koštati nas gubitka teško postignutog mira.\nPOJAČAN PRITISAK NA LONDON: SAD traže da se Britanija povuče iz iranskog nuklearnog sporazuma


Katalonski lider Karles Pudždemon traži suspenziju proglašenja nezavisnosti\nKatalonski lider Karles Pudždemon zatražio je suspenziju proglašenja nezavisnosti ove španske pokrajine kako bi otpočeo dijalog. On je dodao, u obraćanju regionalnom parlamentu, da "milioni građana Katalonije vjeruju da Katalonija treba da ima sopstvenu državu", prenosi Rojters.\nNavodi se da je Pudždemon, takođe, kazao da je "važno smanjiti napetosti u Kataloniji". On je tokom obraćanja rekao da su Katalonci bili spremni na dijalog i napomenuo da narod u Kataloniji "nema ništa protiv Španije".\nKatalonski predsjednik je izjavio da Katalonci žele bolje razumijevanje sa Španijom, prenosi "Gardijan". Pudždemon je dodao da odnosi između Katalonije i španskih vlasti već godinama ne funkcionišu i da su neodrživi.\nTekst Mate Matišića "Sinovi umiru prvi", u izvođenju Narodnog pozorišta Republike Srpske, proglašen je za najbolji savremeni dramski tekst u takmičarskoj ...\nOslobađanje plaćanja putarine lica sa invaliditetom u RS\n Vlada Republike Srpske naložila je Nadzornom odboru i upravi Javnog preduzeća "Auto-putevi Republike Srpske" da oslobodi plaćanja putarine lica sa ...\nFZZ RS: Od sutra na recept dostupno 20 novih lijekova\nFond zdravstvenog osiguranja Republike Srpske uvrstio je na listu lijekova koji se izdaju na recept 20 novih lijekova, koji će od sutra biti dostupni ...\nVanredno upozorenje, obilne kiše u nekim dijelovima BiH\nFederalni hidrometereološki zavod izdao je vanredno upozorenje za centralna i sjeveroistočna područja BiH, na kojim se danas očekuju obilne kiše od oko ...\nVodene bojice, osim na nastavi, mogu biti sjajan alat za hobije u kojima se možete zabaviti zajedno s djecom Nabavka školskih knjiga za mnoge je stresan ...\nPojam viroza se često koristi za kraća i lakša oboljenja kojima je uzrok virus, ili se pretpostavlja da im je uzrok virus. Bol u grlu i temperature ...\nGlavni grad Austrije Beč mogao bi iduće godine ponovo da bude domaćin Pjesme Evrovizije, iako je Izrael odnio pobjedu na ovogodišnjem takmičenju ...\n"Nezavisne" saznaju: Konačno počinje gradnja mosta na Savi\nHrvatska će u septembru raspisati tender za gradnju mosta na rijeci Savi, kod Gradiške, potvrđeno je "Nezavisnim" u Vladi Hrvatske. "Objava tendera neće ...\nFilm Muzeja savremene umjetnosti Republike Srpske pod nazivom "Univerzitet katastrofe", u režiji Dalibora Danilovića, nominovan je za glavnu nagradu u ...\nPotpuna obustava saobraćaja u Priječanima\nZbog izvođenja radova na završnom asfaltiranju na putu za Priječane, sutra od osam časova do ponoći biće potpuno obustavljen saobraćaj za sva vozila ...


Svjetski lideri ujedinjeno: Gdje su nestali? Neko mora da odgovara - BIGportal.ba\n5 Decembra, 2021 5 Decembra, 2021 0104\nViše od 20 zemalja, uključujući SAD, Nemačku i Britaniju, objavilo je zajedničko saopštenje.\nU tom saopštenju izražavaju zabrinutost po pitanju navoda da su bivši članovi bezbednosnih snaga nestali ili da su smaknuti u Avganistanu.\nSaopštenje dolazi nakon izveštaja organizacije za zaštitu i unapređenje ljudskih prava Human Rights Watch (HRW) u utorak u kojem se navodi da je više od stotinu bivših pripadnika avganistanskih sigurnosnih snaga ubijeno ili je nestalo otkad su talibani preuzeli kontrolu nad zemljom pre gotovo četiri meseca, prenose agencije.\n“Naglašavamo da navodne radnje predstavljaju ozbiljnu zloupotrebu ljudskih prava i da su u suprotnosti s pomilovanjima koja su talibani najavili”, piše u zajedničkom saopštenju koje je objavio američki Stejt Department.\n“Oni koji su odgovorni moraju odgovarati, a ti koraci moraju se jasno objaviti kao trenutno odvraćanje od daljnjih ubistava i nestanaka”, rečeno je u saopštenju.\n“Nastavićemo da procenjujemo talibane prema njihovim radnjama.”, dodaje se.


Šta je AFA NS ? – Nije lepo ćutati\nPosted on 19 februara, 2021 19 фебруара, 2021\nAFA NS je akronim organizacije čije puno ime glasi Anti Fašistička Akcija Novi Sad i predstavlja jednu jako ekstremnu levo orijentisanu (levičarsku) organizaciju koja je svoje delovanje uglavnom usmerila na teritoriju Novog Sada i okolnih mesta. Od svih levo orijentisanih organizacija, koja postoje i deluju na teritoriji Srbije ( Beograd, Zrenjanin, Niš …) Anti fašistička Akcija Novog Sada se izdvaja kao najorganizovanija i najbrojnija od svih.\nU poslednjih desetak dana ova organizacija je pojačala svoje delovanje, a jedna od tih aktivnosti je i prošlonedeljno uništavanje, pod okriljem noći, natpisa Srpska Vojvodina po Novosadskim ulicama. Anti Fašistička Akcija Novi Sad je veoma važan šraf u čitavoj mašineriji svih Novosadskih separatista ali se izdvajaju po drugačijem mehanizmu delovanja. Naime, dok separatisti iz NDNV svoje delovanje sprovode sa nekih viših nivoa i kroze neke više instance, Anti Fašistička Akcija Novi Sad je odlučila da svoje prljave poslove sprovodi u delo isključivo na ulici. Jedna od redovnih meta ove organizacije je, naravno i Srpska Pravoslavna Crkva, sa kojom je Anti Fašistička Organizacija Novi Sad došla u sukob napavši Eparhiju Bačku. Jedini razglog za ovaj napada na Eparhiju Bačku je njena osuda pokušaja ove organizacije da Srbski narod nazove fašističkim, i da ih konstantno predstavlja kao nekakave okupatore u Vojvodini.\nAnti Fašistička Akcija Novi Sad, po našim saznanjima, trenutno broji oko 100 članova, uglavnom Vojvođanskih separatista i ektremnih levičara. Ova organizacija svoje ideje i delovanje sprovodi tako što organizuje svakodnevna okupljanja svojih članova u protorijama koje poseduje, a kako bi lakše i brže širili svoje bolesne ideje među omladinom, napravili su i svoj brend u okviru kojeg, ostalim levičarima i separatistima prodaju razni propagandni materijal, počev od dukserica, majica, kapa, pa do nalepnica i raznih informativnih letaka. Naravno, pored ovog vida propagande, često po Novom Sadu organizuju i razne koncerte i festivale, koji im služe kao fasada, a sve kako bi lakše vrbovali mlade ljude u svoju organizaciju. Jedan od stavova koje stalno ističu i aktivno učestvuju u propagandi je i onaj da se u Srebrenici dogodio genocid .


Bloomberg: Prije pandemije Abu Dabi izgubio milijarde dolara ulažući u Etihad – The PRESTIGE\nVelika ulaganja, koja su bila aktuelna prije blokade avio-saobraćaja koju je izazvala pandemija vjerovatno su bila samo uvod u novčanu podršku za koju se očekuje da će stići ove godine, s obzirom na veliku potrebu koja je potrebna vazdušnom saobraćaju.\nObim državne pomoći takođe bi mogao da usmjeri pažnju na sporazum koji je postignut prije dvije godine kojim je riješen dugotrajni spor koji je nastao zbog pomoći koju vlade daju aviokompanijama u tom regionu Bliskog istoka. Tim sporazumom, kako se podsjeća, najveće američke aviokompanije suprotstavile su se avio-kompanijama u Kataru i Ujedinjenim Arapskim Emiratima.\nAmerički avio-prevoznici se inače zalažu za smanjenje, kako objašnjavaju, nepravednih subvencija u iznosu većem od 50 milijardi dolara namijenjenih Katar ervejzu, Emiratesu i Etihadu.\nTokom nedavnih sastanaka investitora, Etihad je otkrilo ranije nepoznata finansijska ulaganja u obveznice, uoči prodaje sukuka (obveznica koje su u skladu sa šerijatskim pravom) i saopštila da su izvršene do kraja prošle godine i kako se dodaje nije bilo odmah jasno da li su plaćanja izvršena nakon 2018. godine.\nUjedinjeni Arapski Emirati tada su se složili da treba da povećaju finansijsku transparentnost u svojim avio-kompanijama kao dio dogovora sa Sjedinjenim Državama.\nKako dodaje Bloomberg, Etihad ipak neće objaviti svoje obveznice, a investitori su potpisali ugovor o njihovom neotkrivanju, tako da su detalji i dalje nepoznati.\nKompanija je inače zaključno sa 2019. godinom nagomilala gubitke u iznosu od 5,67 milijardi dolara, a iako nije objavila da li je dobila neku državnu pomoć, prodala je svoje tranzicione islamske obveznice za 600 miliona dolara u okviru sukuk programa vrijednog tri milijarde dolara.\nEmirates, koja je vodeća aviokompanija sa sjedištem u Dubaiju i Katar Airvais dobili su po dvije milijarde dolara pomoći, Lufthanza 10,5 milijardi dolara (devet milijardi eura), a Južna Afrika je odlučila da spasi svoju nacionalnu aviokompaniju sa 641 milion dolara.\nEtihad je ove godine smanjio poslovanje i produžio preriod utokom kojeg će zaposleni primati niže plate, a gubitak u prvoj polovini godine bio je 758 miliona dolara.\nUprkos milijardama dolara koje je Abu Dabi uložio u kompaniju, Etihad je 2017. napustio strategiju saveza u vlasničkim udjelima sa stranim partnerima i usredsredio se na regionalna putovanja.\nInvestitorima u obveznice koje su izdate 2015. godine za pomoć u finansiranju Etihada i mreže povezanih društava u kojima je imao udio, vraćeno je samo 43% novca, zaključno sa uplatom od od 700 miliona dolara 28. septembra, čime je dug samo formalno podmiren.\nPartnerski odnos sa Etihadom ima i Er Srbija, koja je kako piše Nova ekonomija najvjerovatnije izmirila dio duga od 120 miliona eura i uplatila prvu ratu tog kredita u iznosu od 57,6 miliona dolara, ali međutim i dalje, kako se dodaje nije poznato ko je taj dug platio.


Viktor Orban odbio poziv Evropskog parlamenta – NovostiDana.rs\nMadjarski premijer Viktor Orban odbio je poziv predsednika Evropskog parlamenta da učestvuje u raspravi o uvodjenju vanrednog stanja u Madjarskoj zbog pandemije korona virusa i posledicama te odluke po osnovna prava i slobode, javila je agencija MTI.\n„U ovom trenutku, borba protiv pandemije crpi svu moju energiju i snagu“, naveo je Orban u odgovoru predsedniku EP Davidu Sasoliju.\nPitanje uvodjenja vanrednog stanja u Madjarskoj i posledice po pravnu državu biće razmatrano sutra na plenarnom zasedanju Evropskog parlamenta\nPrema pravilima, na ovakvim raspravama učestvuju „šefovi država ili vlada“, naveo je Sasoli u pismu madjarskom premijeru, zahtevajući od Orbana da mu odgovori na poziv.\nMadjarski parlament je krajem marta usvojio zakon koji Orbanu omogućava da do daljnjeg vlada ukazima tokom vanrednog stanja, uvedenog u borbi protiv korona virusa.\nPortparol madjarske vlade Žoltan Kovač je ocenio da ta rasprava u EP predstavlja „novi lov na veštice“. „Levičari i liberali se igraju politike u trenutku kada je kontinent suočen sa jednom od najvećih zdravstvenih i ekonomskih kriza kakvu nismo imali jedan vek“, napisao je Kovač na Tviteru.


Faktor | Studenti fakulteta medicinske grupacije UNSA napokon će imati predavanja\n03.12.2019. / 20:04\nOdluka je uslijedila nakon sastanka sa kantonalnom ministricom obrazovanja Zinetom Bogunić, navodi se u saopćenju Medicinskog fakulteta\nMedicinski fakultet Univerziteta u Sarajevu saopćio je danas da je odlučeno da će nastava za studente medicinske grupacije biti nastavljena.\n- Obavještavamo studente Stomatološkog, Farmaceutskog fakulteta i Fakulteta zdravstvenih studija da je na današnjoj vanrednoj sjednici Naučno-nastavnog vijeća Medicinskog fakulteta donesena odluka o nastavku održavanja nastave za studente medicinske grupacije. U želji da se što prije izađe iz ove situacije i omogući nastavni proces, pozivali smo na sastanke i nudili rješenja, i ovom prilikom obavještavamo studente da je uz uzajamne napore Medicinskog fakulteta i Ministarstva za obrazovanje, nauku i mlade Kantona Sarajevo, postignut dogovor o nastavku održavanja nastave, i koji je Vijeće na današnjoj sjednici potvrdilo ovom odlukom- saopćeno je iz ove obrazovne ustanove.\nOdluka je uslijedila nakon sastanka sa kantonalnom ministricom obrazovanja Zinetom Bogunić, a detalji postignutog dogovora su dostupni na stranici Ministarstva.\n- Obzirom da je najavljena protestna šetnja za sutrašnji dan, izražavamo žaljenje zbog činjenice da su studentski predstavnici izmanipulirani i iskorišteni od strane njihovih dekana na ovaj način, da kao organizatori protesta ponesu breme krivice zbog nedostatka volje i razumijevanja rukovodioca njihovih fakulteta da postignu dogovor sa Medicinskim fakultetom u skladu sa zakonskim i podzakonskim propisima. Da se ne radi o šetnji koja očigledno ima za cilj prebacivanje krivice na Medicinski fakultet, i mi bismo se pridružili protestu, pa ovom prilikom upućujemo studente da odgovornost traže na svojim fakultetima i u rektoratu Univerziteta, jer se rukovodeća lica ovih institucija nisu interesovala za proaktivno djelovanje u pogledu nastavka realizacije nastavnog procesa, što su više puta pokazali svojim stavovima, ali i nedolascima na dogovorene sastanke - navodi se u saopćenju.\nKako kažu, već su u svojim javnim nastupima objasnili suštinu ovih problema, i posebno situacije u kojoj se od Medicinskog fakulteta traži da, pored svojih 1.300, obrazuje još toliko studenata drugih fakulteta, bez ikakve naknade za troškove i rad. U praksi, kkao navode, modus rada koji su tražili drugi fakulteti uz podršku rukovodstva Univerziteta, bi Medicinski fakultet, nosioca matičnih oblasti, brzo odveo u propast.\n- Medicinski fakultet podržava svaki vid borbe studenata za ostvarivanje njihovih prava, ali podsjeća da i studenti i profesori Medicinskog fakulteta imaju svoja prava, koja su im već dugo uskraćena, i da se samo zajedničkom borbom mogu riješiti problemi visokog obrazovanja zaključuuje se u saopćenju.\nNastava za sve studente na svim studijskim godinama na predmetima za koje je matičan Medicinski fakultet počinje u srijedu, 4. decembra. Nadoknade propuštene nastave će početi od ponedjeljka, 9. decembra.\nKardinal i župan o položaju Hrvata, Puljić zaključio da prema ZAVNOBiH-u država nije građanska


Revidiranje strateškog plana u 2017. godini | atina\nRevidiranje strateškog plana u 2017. godini\nRevidiranje strateškog plana\nUdruženje Atina je, tokom 2015. godine, započelo proces stateškog planiranja koji je imao za cilj da omogući kreiranje održivog i na rast usmerenog strateškog plana delovanja i organizacionog razvoja. Kao rezultat, definisana je strateška platforma Atine za period 2015-2020.\nU periodu koji je usledio, Atina je pokrenula značajan broj projekata kao odgovor na potrebe nastale usled eskalacije izbegličke krize. Oformljeni su mobilni timovi, sačinjeni od kulturnih medijatora i voditeljki slučaja, kako bi se omogućilo pružanje pomoći na terenu najranjivijim osobama iz izbegličke populacije - ženama i deci. Takođe, Atina je otvorila sigurne kuće za smeštaj osoba iz ove populacije koje su preživele iskustvo trgovine ljudima i rodno zasnovanog nasilja.\nU aprilu mesecu 2015. godine, počela je sa radom i Bagel Bejgl radnja, socijalno preduzeće Udruženja Atina čiji prihod je usmeren na programe podrške žrtvama trgovine ljudima u Srbiji. Bejgl je, pored toga, postao i prostor za obuku i praksu Atininih korisnica, i prilika da one steknu znanja, veštine i iskustvo koje će im pomoći da lakše doću do budućeg posla.\nPored svega navedenog, Atina je takođe ušla u proces licenciranja. Nakon što su se zaposleni licencirali kao stručni radnici, na red je došlo i licenciranje usluga kako bi se nastavio rad na održivosti postojećih programa. Svaki korak organizacije usklađuje se sa trendovima i politikama koje se konstantno prate i preispituju, kako bi se i na taj način osigurao pravovremeni odgovor na aktuelne potrebe.\nUpravo iz ovih razloga, usledila je i revizija strateškog plana tokom 2017. godine koja je, između ostalog, imala za cilj unošenje izmena u postojeći sistem kako bi postao responsivniji prema potrebama Atininih korisnica i korisnika. Ovaj proces zahtevao je ponovni osvrt na viziju, misiju, vrednosti i ciljne grupe, kao i predloge i dopune koje prate trenutnu situaciju. Prepoznati su ključni aspekti Atininog rada, koji ujedno čine i deo identiteta organizacije, i urađena je procena smera kojim će se Atina kretati u budućnosti.\nCeo proces revidiranja strateškog plana predstavljao je i odličnu priliku za osvrt na sva dostignuća organizacije tokom prethodne dve godine, što je svakako doprinelo stvaranju nove energije za dalji rad i zalaganja na polju borbe protiv trgovine ljudima i rodno zasnovanog nasilja.\nrevizija strateskog plana


Templari za decu svratišta | Vitezovi Templari Srbije\nTEMPLARI ZA DECU SVRATIŠTA\nProjekat „Templari za decu svratišta“, je nastao kao odgovor na potrebu konstante (sistemske) pomoći Centru za integraciju mladih – Svratišta za decu, Beograd (www.facebook.com/SvratisteBeograd, http://cim.org.rs, )\nNaime Centar postoji duži niz godina i ima za cilj da decu „ulice“, tj. decu sa margina društva implementira u standardne društvene tokove (obrazovanje, pravo na zdravstvenu zaštitu, zaposlenje…).\nPrilikom te izuzetno društveno odgovorne misije, Centar se susreće sa konstantnim izazovom u vidu nedostatka materijalnih sredstava za neometan svakodnevni rad.\nRed Vitezova Templara Srbije – OSMTH, je taj problem uvideo, kontaktirao rukovodioce Centra, i kroz jedan dugoročan projekat će probati da jedan deo tereta preuzme na sebe, i na taj način olakša rad Centra. Saradnja sa Centrom će se ogledati u nizu robno/finansijskih donacija, kao i u implementiranje korisnika centa u projekte iz domena kulture (likovni konkursi, literarni, muzički…) koje će Red Vitezova Templara Srbije – OSMTH organizovati kako na području Republike Srbije tako i na međunarodnom nivou.\nKomanderija “X Pravednika”\nKako smo i najavili u martu 2019 godine, prepoznali smo problem i ponudili dugoročnu saradnju Centru za Integraciju mladih, kako bi im bar malo olakšali rad. Prošli Humanitarni turnir je dao odlične rezultate i dao nam neophodan “vetar u leđa”, da istrajemo u toj nameri. Tako da sa velikim zadovoljstvom smo i ove godine organizovali drugi po redu turnir u sportskom streljaštvu sa istim nazivom “Templari za decu svratišta”. I ovaj turnir ima za cilj nabavku sredstva za ličnu higijenu, higijenu prostorija, školskog pribora…\nPoziv je upućen svim dobrim ljudima da se priključe i učestvovanjem u ovom projektu bar malo olakšaju odrastanje nekih divnih klinaca.\nDanas 07.12.2019. predstavnici Velikog Priorata Srbije – Reda Vitezova Templara Srbije OSMTH , posetili Svratiste za decu, Beograd. Ovom prilikom smo donirali značajnu količinu školskog pribora (sveske, tempere….), dečije garderobe i sredstava za ličnu higijenu.\nOva aktivnost je nastavak akcije “Templari za decu svratišta” koju smo pokrenuli u martu ove godine.\nVeliko hvala svima koji su nesebično uzeli učešće u ovoj aktivnosti!!!\nPrva aktivnost u nizu aktivnosti u narednom periodu (narednim godinama) koje će uslediti, je bio Humanitarni turnir u streljaštvu, koji je organizovan 10.03.2019. u prostorijama Streljane „Target“. Cilj turnira je bio da na osnovu prikupljenih finansijskih sredstava, Centru obezbedimo sredstva za ličnu higijenu kao i sredstva za održavanje higijene prostorija, za jedan duži vremenski period. Turnir je bio izuzetno posećen, te su kroz kotizaciju koju je svaki učesnik uplatio skupljena značajna finansijska sredstva.\nUz značajnu pomoć prijatelja akcije (DM Drogerie markt Srbija i Kaufman), predstavnici Reda su odneli donaciju u Svratište na Novom Beogradu. U jednoj prijatnoj atmosferi i otvorenom razgovoru punom iskrenog uvažavanja, uverili smo se u značaj rada Centra, što je samo osnažilo našu volju da nastavimo sa predviđenim aktivnostima u vidu saradnje naše dve organizacije.


Zvanična predaja bila je danas u Kazanju, a reč je o ugovoru od tri helikoptera za Ministarstvo unutrašnjih poslova Republike Srpske, saopšteno je iz kompanije “Ruski helikopteri”, koja je jedna od vodećih u svetu u ovoj oblasti i deluje pri ruskoj državnoj korporaciji “Rosteh”, prenosi Srpskainfo.\n“Ansat” je opremljen medicinskom opremom, nosilima, respiratorom, EKG aparatom i drugom opremom za evakuaciju bolesnih različitog stepena povreda, kao i mestom za jednog pacijenta i dva medicinara.\nUz ovaj helikopter predat je i set od pet sedišta koja se mogu postaviti umesto navedene medicinske konfiguracije.\nDirektor holdinga “Ruski helikopteri” Andrej Boginski rekao je da će ti helikopteri biti opremljeni reflektorima, sistemom za sletanje bez padobrana, te vitlom i spoljnim remenom.\nPrema ugovoru, obuku za ove helikoptere u Kazanjskom avijacionom zavodu završila su tri tehničara i dva pilota, a sledeće dve godine obuku će proći još četiri pilota i šest tehničara.\nPrema informacijama internet stranice Helistart cena jednog helikoptera “ansat” iznosi 2,5 miliona američkih dolara.


B92\t04.10.2018 12:53\nNavijačima Zvezde koji su posle Napolija mislili 'Ma možemo sa svima' i priželjkivali pozitivan rezultat sa Pari Sen Žermenom, Nejmar i drugovi su isporučili bolno otrežnjenje. Onima koji ne navijaju za crveno-bele se ispunilo "proročanstvo" da mreža Zvezde bude do vrha puna.\nU sredu uveče nije bilo lako zvati se Milan Borjan i stajati na golu Crvene zvezde. Zapravo, jedino je momak sa tim imenom uz sreću, ma koliko to zvučalo besmisleno sprečio da iza njegovih leđa ne završi šest lopti nego još koja više.\nBod kod kuće protiv Napolija sada se pokazao posebno veliki nakon što su Italijani pobedili prošlosezonskog finalistu Liverpul sa 1:0.\nTaj bod je bio povod za veliko slavlje posle 18. septembra kada je jedna, uslovno rečeno „najlakša“ prepreka u grupi C Lige šampiona uspešno prevaziđena.\nImali su Insinje i njegov tim šanse da daju nekoliko golova Zvezdi, nisu to uspeli i srpski šampion se zasluženo izvukao netaknute mreže.\nDve nedelje kasnije nekako se se okrenulo i sve se vratilo i stiče se utisak da su Parižani pogađali sve živo. Da su šutnuli kontejner prema golu, ušao bi, tako zvuči kad se kaže šest golova.\nDve nedelje posle Napolija svi porede Zvezdu sa Dinamom iz Zagreba koji je svojevremeno služio kao topovsko meso u Ligi šampiona.\nU prvih 20 minuta utakmice sa Pari Sen Žermenom delovalo je kao da su stvari pod kontrolom, da će udvajanjima biti odsečeni i Nejmar i Mbape i Di Marija.\nMinut posle tog dvadesetog sve se raspalo. Jedan gol iz slobodnog udarca promenio je kompletan tok utakmice, jednima dao krila, drugima odsekao hrabrost i samopouzdanje, a Nejmar je jednim potezom pokazao gde smo kao fudbalska nacija.\nTaj jedan šut pokazao je koliko su i fudbaleri Zvezde bili svesni razlike u kvalitetu (ni u jednom trenutku osporene) između njih i ostalih u grupi, koliko su se plašili tog gola i šta znači kada neko igra Ligu šampiona i kada se to dešava jednom u više godina, maltene kao incident.\nS druge strane PSŽ je još jednom pokazao sav bes utrošenih miliona u grupnoj fazi Lige šampiona dok ti milioni još uvek znače nešto.\nParižani će grupu možda proći, možda i neće, po svemu sudeći pitaće se Liverpul i Napoli, ali su pokazali nešto što je kolega sa Sport kluba u sredu opisao kao kompleks niže i kompleks više vrednosti jer u ovoj fazi dominiraju, a onda u nokaut fazi po pravilu ispadaju u osmini finala ili četvrtfinalu.\nNe treba zaboraviti da je to ekipa koja je u grupi prošle godine uručila otkaz Karlu Ančelotiju kada je razbila Bajern sa 3:0, ili Barselonu 4:0 u nokaut fazi.\nDa li onda navijači Zvezde treba da budu poraženi zbog poraza 6:1? Ne. Zato što smo podsvesno svi upućeni u to gde smo mi, a gde je Zapadna Evropa kada je reč o fudbalu. Jednostavno nije isto kada se igra sa Lionom, Monakom, Juventusom, Interom, Čelsijem ili Mančester sitijem na nedeljnoj bazi u odnosu na Radnik, Mladost, Dinamo Vranje, Vojvodinu, Čukarički, Radnički Niš, pa i Partizan i ostale.\nZvezda je i pre skoro 30 godina bila inicident kada je reč o klubovima koji osvajaju Kup evropskih šampiona iz ovog dela Evrope i do sada se to nije promenilo.\nOsvajanje Kupa UEFA svojevremeno od strane moskovskog CSKA je bilo veliki rezultat i svidelo nam se to ili ne, timovi iz ovog dela Evrope služe za zagrevanje onim koji će se kasnije boriti za titulu evropskog prvaka.\nŠteta je što je Crvena zvezda došla na „penal“ fudbalerima koji su posle tesnog poraza od Liverpula po svaku cenu grizli kao pitbulovi pa je srpski tim bio kolateralna šteta.\nMeđutim, utisak je da je do 20. minuta bilo drugačije i da je moglo biti drugačije. Jedan navijač pre utakmice je za B92 kolegi Petru Tadiću u Parizu rekao da Amijen može da im da dva gola, Nim može, što ne bi Zvezda mogla jedan? I bio čovek u pravu, Zvezda je dala taj jedan što je poraz učinilo iole časnijim.\nIgrači Zvezde i Partizana nisu navikli da gube u Srbiji, a to u Evropi moraju da prihvate kao nužnost. Ali to ne znači da im se stegnu noge na prvi znak opasnosti, a protiv PSŽ je takvih znakova bilo na desetine.\nTu se vidi razlika između Lige šampiona i svih ostalih takmičenja, jer u njoj rivali neće stati, kad namirišu „krv“, nadrljali ste, zgaziće vas.\nS te strane, naši klubovi nisu zreli za igranje u najjačem evropskom takmičenju i pitanje je hoćemo li u narednih 20, 30 godina doživeti da budu konkurentni kao što su bili pre 30, 40 godina.\nNeki se sećaju slavnog finala sa Realom, drugi i dalje lamentiraju uspomene na Bari i ma koliko sve to bilo lepo, sve to su i dalje uspomene.\nPosle pariskih 6:1 pitanje je hoće li to biti izolovan slučaj, ili je to realan poredak našeg fudbala u odnosu na razvijenu fudbalsku Evropu.\nNavijači Crvene zvezde se i dalje nadaju da nije jer se svi sećaju i priče o Davidu i Golijatu. Ona je „malo“ starija od priča o Realu i Olimpiku iz Marseja, pa i dalje opstaje kao podsećanje da i slabiji klubovi mogu da pobeđuju one jače.\nTo je možda jedini pravi pristup ovoj priči u Ligi šampiona, Ligi Evrope i ostalim jakim takmičenjima – Svestan sam gde sam, ali verujem da mogu da pobedim i jačeg od sebe ako budem dovoljno srčan.\nU doba kada novca u državi nema, kada se klubovi bore sa dugovima i posledicama lošeg sistema i upravljanja, šta nam drugo i preostaje?\nSpartak je to nakratko pokazao kada je otišao na megdan Sparti iz Praga, objektivno jačem protivniku. Partizan je to tek povremeno pokazivao protiv Bešiktaša, a Zvezda je na tom uverenju „jahala“ sve do Salcburga.\nPosle 0:0 u Beogradu, postalo je jasno da i Salcburg nije nepobediv i da može da doživi sudbinu jednog Krasnodara od prošle godine.\nAli sve posle Austrijanaca... sve posle toga je bilo otrežnjenje. Ako je Napoli i bio povod za slavlje navijača zbog "boda velikog kao kuća", onda je PSŽ došao kao rasol posle mamurluka i podsetnik na to da ne zaboravimo gde smo na mapi.\nTaj bod u Beogradu je naročito dobio na značaju nakon ove pobede Napolija nad Liverpulom na Sao Paolu.\n"Uvek se demorališete kada igrate protiv ekipe koja vas natera da trčite, a ne vidite gde je lopta. Imali smo šanse iz kontranapada, ali oni imaju veoma kvalitetne defanzivce i napadače i nije ih lako proći. Možete da čitate utakmicu na hiljadu načina, ali kada vas napadnu talentovani igrači pronaći će način da prođu".\nOvo su reči Danijelea De Rosija posle jedne od utakmica Rome i one na najbolji način oslikavaju šta znači kada neko ima napad u kom su igrači profila Mbapea, Nejmara i Kavanija. Još kad ima kvalitetnu podršku pozadi, utolliko je teže.\nZvezda protiv PSŽ veći deo vremena nije znala gde je lopta, sada ide u goste Liverpulu koji dolazi posle slične situacije kao i pred gostovanje u Parizu – posle poraza domaćina.\nTo ne mora da bude najava novog debakla tima iz Ljutice Bogdana, ali se u meč mora ući sa daleko većom odlučnošću i željom da se bore za svaku loptu i svaki napad i svaki duel kao da je poslednji.\nU suprotnom, posle 24. oktobra sledi novi bolan šamar, a to malo ko u Srbiji želi da vidi još jednom.


Review: OKI Pro9542dn – štampanje na providnim i obojenim medijima | PC Press\nSeriju „Graphic Arts“ uređaja OKI je proširio još jednim modelom koji ima specifičnu namenu u vidu štampe na providnim ili obojenim medijima. U pitanju je varijanta ranije predstavljenog 9541dn modela, koja nosi oznaku 9542dn. Ukoliko ne obratite pažnju, može se učiniti da su dva uređaja ista, ali postoji veoma značajna razlika.\nKao i kod Pro9541dn, i Pro9542dn je A3 kolor štampač koji poseduje pet stanica i koristi pet odvojenih tonera – CMYK plus beli toner. Kod Pro9541dn je „providni“ ili beli toner prisutan kao peta stanica, što znači da se boja ovog tonera nanosi u finalnom prolazu. na scenu stupa OKI Pro9542dn kod kojeg se beli toner nalazi na prvom mestu, što znači da se po potrebi prvi nanosi na mediji koji se štampa.\nRazlog zbog čega su bela boja i njena pozicija toliko značajne jeste mogućnost vrhunskog kvaliteta štampe na providnim i tamnim medijima. Efekat koji donosi bela boja je često zanemaren, jer u situacijama standardne štampe na belom papiru, sam papir reflektuje boje koje se prave uz pomoć CMYK palete. Međutim, kod štampe na tamnom ili providnom papiru, odmah se primećuje da je otisak mnogo tamniji i jednostavno se ne vide sve upotrebljene boje usled nedostatka efekta koja se ostvaruje belim papirom.\nOstale karakteristike koje poseduje Pro9541dn se odnose i na Pro9542dn, što podrazumeva i veliku brzina rada. Ovaj štampač izbacuje do 28 kolor strana veličine A3 u minuti, i to bez obzir na tip medija ili papira. Rad se debljim i težim papirom je jedna od važnijih mogućnosti ovih štampača, što je postignuto primenom jedinstvenog sistema uvlačenja koji omogućava da papir uvek bude ravan, a onda print glave u jednom prolazu nanose kompletan otisak. OKI Pro9542dn štampač može da koristi papir veličine od A6 do SRA3 formata i težine do čak 360 gsm. Pomenuti sistem omogućava i efikasnu duplex štampu papira težine do 320gsm, a tu je i dodatna „baner mod“ opcija koja omogućava rad sa papirom do dužine od čak 1321 mm.\nOKI Pro9542dn takođe podržava EFI Fiery XF softver koji ima preciznu kalibraciju boja, što daje mogućnost da štampač ostvari tačno ono što se od njega traži. Kod ovog modela, precizno podešavanje je još značajnije, prvenstveno zbog kontrole „traping“ opcije. Ova opcija omogućava da se kontroliše koliko se bele boje nanosi, kako bi se izbegao neželjeni efekat stvaranja „belih ivica“ oko materijala koji se štampa. Primena Pro9542dn je veoma široka, uključujući štampanja svog mogućeg reklamnog materijala na tamnom (obojenom) papiru. Providne nalepnice i slično su takođe veoma značajna opcija koje je tu zbog mogućnosti postavljanja bele boje kao osnove. Kombinacija Pro9541dn i Pro9542dn modela, predstavlja kompletno rešenje za neki dizajnerski/grafički studio koji ima potrebu da štampa materijal produkcionog kvaliteta u većim količinama.\nTagovi: kolor štampa, marketing, OKI, print, printer, printing, štampač, Štampanje\n← Windows 10 update donosi opciju koju su mnogi čekali\nWaze će obaveštavati vozače o cenama putarine →


Supermicro, Enterprise Solutions, Scale-Up SuperServer, SAP HANA\nSan Hose, Kalifornija,7.decembar 2017– Super Micro Computer Inc.(NASDAQ:SMCL)), vodeći svetski proizvođač računara, storidža, mrežnih rešenja kao i globalni partner SAP tehnologije, najavio je da njegov 2U 4-Socket SuperServer (2049U-TR4), podržava najviše performanse Intel® Xeon® skalabilnih procesora, pruža maksimalnu memoriju i storidže zasnovane na SSD tehnologiji,a koji je sertifikovan za rad na SAP HANA platformi. SuperServer 2049U-TR4 for SAP HANA podržava korisnike, pružajući im jedinstven skalabilni single node sistem, zasnovan na dobro definisanim hardverskim specifikacijama, dizajniranim da zadovolje najviše zahteve u tehnologiji SAP HANA in–memorijske tehnologije.\n“Kombinacija naših mogućnosti koja se ogleda u pružanju visokih performansi, velike efikasnosti uz najnoviju serversku tehnologiju, inovacije, end-to-end green computing rešenja za centre za obradu podataka, cloud computing u kombinaciji sa SAP HANA in-memoriskom tehnologijom, SuperServer 2049U-TR4 koji pokreće SAP HANA, pruža kupcima unapred montirana, instalirana, prekonfigurisana, standardizovana i visoko optimizovana rešenja za kritične baze podataka i aplikacije koje funkcionišu sa SAP HANA-om,” rekao je Charles Liang, Predsednik i izvršni director kompanije Supermicro. “Sertifikat SAP HANA je važan dodatak portfoliu naših rešenja koji omogućava kompaniji Supermicro da pruži nova, inovativna rešenja i usluge čak i najzahtevnijim kompanijama, koje kupuju naše proizvode.”\nSupermicro sarađuje sa SAP-om kako bi obogatio svoj portfolio, ponudom računarskih rešenja (open-cloud-scale computing solutions) kompanijama koje kupuju njihove proizvode i koji žele da pređu sa tradicionalnih, skupljih Sistema na otvorene, troškovno-optimizovane i softverski-definisane sisteme. Kao podrška međusobnoj saradnji, Supermicro se pridruzio SAP zajednici kroz SAP global technology partnerski program.\nSupermicro planira da nastavi da proširuje svoj portfolio sa SAP HANA sertifikovanim sistemom uključujući i 8-socket scale-up resenje bazirano na SuperServer 7089P-TR4 i 4-socket rešenje zasnovano na SuperBlade®, tokom prve polovine 2018.godine.\nKompanija ASBIS je VAD distributer, koji zastupa Supermicro kompaniju i nudi rešenja za servere, sisteme za skladištenja i rešenja za umrežavanje širom Centralne i Istočne Evrope, Bliskog istoka. Kompanija ASBIS nudi i usluge uključujući konsalting, dizajn, marketing, tehničku i finansijsku podršku. Dugogodišnje partnerstvo temeljeno na poverenju sa mnogim proizvođačima, pomaže da se na najbolji mogući način podrže partneri i kreiraju kompleksna rešenja i dodatne usluge.\nKompanija ASBIS posluje u 24 zemlje sa sedištem na Kipru i specijalizovana je za distribuciju, informacione i komunikacione tehnologije, proizvoda i rešenja od globalnih dobavljača, uključujući Apple, AMD, Acer, Dell, Intel, Lenovo, Microsoft, Samsung, Seagate, Toshiba, WD. Kompanija ima svoje filijale širom EMEA regiona, više od 1,300 zaposlenih i 30.000 aktivnih kupaca u preko 60 zemalja širom sveta.\nKompanija SuperMicro je vodeći inovator visokih performansi i servera veliko-efikasne tehnologije i prvi je provajder u izgradnji blok rešenja za data centre, cloud computing, Hadoop/Big Data, HPC and Embedded Systems širom sveta. Supermicro je posvećen zaštiti životne sredine kroz inicijativu “We Keep IT Green;” i obezbeđuje korisnicima energetski efikasna, ekološka rešenja koja su dostupna na tržištu.


Predmet analize rada su masovne migracije prema Evropi i njihova relacija sa nacionalnim interesom Srbije. Analizom sadržaja, uporedno-istorijskim metodom i korišćenjem statističkih podataka u radu se istražuju razlozi za savremene masovne migracije sa Bliskog istoka i iz Afrike prema Evropi i utvrđuje da su glavni razlozi za migracije: demografska eksplozija u nekim delovima sveta, dugotrajni ratovi i mogućnost socijalnog inženjeringa. Utvrđuje se i niz anomalija koje su se povodom migracija pojavile u mnogim zemljama EU, analizira se zakasnela reakcija institucija EU na izazove koje su migracije donele sa sobom a naročita pažnja se obraća na one dimenzije migracija koje ih pretvaraju u bezbednosni izazov. Takođe se analiziraju mogući pozitivni ekonomski efekti migracija. Akcenat u radu je na relaciji migracija i nacionalnog interesa Srbije. Autor zaključuje da su migracije u izvesnoj meri bezbednosni izazov za Srbiju ne samo u pogledu uvećanja opasnosti od terorizma, nego i zbog mogućnosti izbijanja regionalnih konflikata, te da Srbija zbog relativne ekonomske nerazvijenosti i visokog broja nezaposlenih nema ekonomski i uopšte nacionalni interes da zadrži izvestan broj migranata na svom tlu, kao ni da snosi teret migracionog tranzita.\nratovi na Bliskom Istoku\nPERIODIKA Nacionalni interes 3/2015 УДК 314.7:32(497.11)“20“ 121-141


Republička kampanja "Niti jedna brza vožnja" počela u Banjaluci, predstavljeni simulatori čeonog sudara i prevrtanja vozila\nBANJALUKA - Republička preventivna kampanja "Niti jedna brza vožnja" počela je u četvrtak (13. jun 2019.) na Trgu Krajine u Banjaluci i ima za cilj da poveća nivo bezbjednosti saobraćaja u Srpskoj smanjenjem broja vozača koji voze nepropisnim ili neprilagođenim brzinama.\nKampanja će trajati do 31. avrgusta i zajednički je sprovode Ministarstvo saobraćaja i veza Republike Srpske (RS), Ministarstvo unutrašnjih poslova (MUP) RS, Agencija za bezbjednost saobraćaja RS, Auto-moto savez (AMS) RS sa 49 Auto-moto društava i kompanija "Auto Milovanović", kao strateški partner.\n"Osim što podržavamo ove preventivne kampanje, planiramo u narednom periodu i da preko svojih organizacionih jedinica sprovodimo planske mjere na kontroli brzine kretanja vozila, koje će se preduzimati tako što će biti uključeni svi uređaji za mjerenje prekoračenje brzine vozila", rekao je Milošević.\n"Današnje aktivnosti usmjerene su prvenstveno na najmlađe, jer su nam oni i najvažniji. Ako ih na vrijeme naučimo da je važno vezati pojas i smanjiti brzinu, oni će uticati i na svoje roditelje, ali i biti odgovorni u budućnosti", rekla je Kostićeva novinarima.\n"Ove godine smo počeli sa mjerenjem indikatora bezbjednosti saobraćaja, te u septembru očekujemo rezultate koliko procenata vozača u Republici Srpskoj poštuje ograničenje brzine u i van naselja", rekao je Radović.


Vesti :: Vakcina protiv novog gripa nije štetna\nBEOGRAD - Tokom vakcinacije protiv pandemijskog gripa A H1N1 prijavljeno je 314 neželjenih reakcija koje ne odudaraju od očekivanih, izjavio je danas portparol Agencije za lekove i medicinska sredstva Srbije (ALIMS) Aleksandar Tucović napominjujući da građani ne treba da strahuju da će pojačivač "skvalen", koji je sastavni deo vakcine, izazvati štetna dejstva.\n"Nisu identifikovani novi bezbednosni rizici, a najčešće prijavljene neželjene reakcije na vakcinu tipa 'fosetrija' su porast telesne temperature, malaksalost, glavobolja, mijalgija i umor", rekao je Tucović za Tanjug.\nU periodu od 17. decembra 2009. do 31. maja 2010. godine, Nacionalnom centru za farmakovigilancu u ALIMS-u prijavljena su 84 slučaja u kojima se ispoljilo ukupno 314 neželjenih reakcija blagog tipa, rekao je Tucović.\nNajčešće prijavljivane reakcije su očekivane i to: porast telesne temperature u 36 slučajeva, malaksalost kod 31 osobe, glavobolja kod 27 njih, mijalgija, odnosno bol u mišićima kod 26 onih koji su primili vakcinu, a jedna od reakcija bio je i umor i to kod 22 osobe.\n"Evidentirani slučajevi neželjenih reakcija u proteklom periodu u skladu su sa poznatim bezbednosnim informacijama o vakcini tipa 'fosetrija' i ne odudaraju od očekivanih ", podseća Tucović.\nPojedini mediji prethodnih dana pisali su o tome da vakcina koja je 2009. godine korišćena protiv pandemijskog gripa u Srbiji sadrži pojačivač "skvalen", koji navodno može izazvati mnoge bolesti i neželjene reakcije.\nStručnjaci iz SZO, koji su nedavno boravili u Beogradu, naveli su da je reč o prirodnom pojačivaču koji se dodaje prevashodno za osobe koje ne reaguju na vakcinaciju ili ne stiču očekivani imunitet.\nGovoreći o karakteristikama "skvalena" stručnjak SZO u kancelariji za Evropu Dina Fajfer objasnila je da se radi o ulju koje nastaje prirodnim putem, koje je prisutno kod biljaka i životinja, a proizvode ga i ljudi.\nNa pitanje da li je "skvalen" izazvao neke negativne reakcije kod onih koji su primili vakcinu protiv A H1N1 u Srbiji, ona je odgovorila da je kontrola i nadgledanje eventualnih neželjenih dejstava u nadležnosti Agencije za lekove i medicinska sredstva Srbije (ALIMS) i da na evropskom nivou "nema konkretne brojke", niti saznanja da izaziva nus pojave.\nSkvalen je supstanca koja se koristi u sezonskoj vakcini protiv gripa još od 1997. godine, a prema podacima iz stručne literature, samo do 2006. godine je primenjeno više od 20 miliona doza ovakve vakcine i nije uočena pojava bilo koje bolesti, podseća portparol ALIMS-a Tucović.\n"Agencija je, polazeći od propisa koji su deo našeg zakonodavstva i koji ne zabranjuju, već dozvoljavaju upotrebu pojačivača u sastavu grip vakcine, procenila da je i u vakcini fosetrija njegova upotreba bezbedna", kazao je Tucović.\nNa pitanje da li je Srbiji bila neophodna narudžbina od tri miliona doza vakcina, koja je tema već nedeljama emisije "Insajder" na TV B92, predstavnik SZO Genal Rodijer rekao je da svaka zemlja ima plan za vakcinaciju i da je to bilo u nadležnosti organa u Srbiji.\nTakođe je naveo da je zadatak SZO da pruži samo tehničku podršku i obezbedi sigurnu vakcinu, a da se nadležni regulatorni organi bave time koliko je doza potrebno nekoj zemlji.\nNovinare je interesovalo i da li je moguće bilo da se skrati procedura izdavanja dozvole, koja je takođe bila predmet "navodnih zloupotreba", a o čemu je bilo navoda u medijima.\nPredstavnici SZO su naveli da je moguće samo skraćenje administrativnih procedura, ne i dela koji se tiče proizvodnje.\nU Agenciji za lekove podsećaju da je dozvola za vakcinu izdata tek nakon što su od proizvođača - švajcarske farmaceutske kuće "Novartis" zatražili dopunu dokumentacije.\nDostavljena dokumentacija je potvrđivala povoljan odnos koristi u odnosu na rizik pri primeni ove vakcine pa je Agencija donela istu odluku kao što je to učinila i Evropa za svoje građane, podseća Tucović.\n"Kako član 45. Zakona omogućava da se izda privremena dozvola i pre nego se za to steknu uslovi u skladu sa važećim zakonom i kako je Ministarstvo zdravlja naložilo Agenciji da hitno izda privremenu dozvolu,Agencija je tako i učinila i umesto da postupak registracije traje u zakonskom roku 210 dana, obavila taj posao za znatno kraće vreme", navodi Tucović.\nTucović je ukazao i da su se podaci o kvalitetu, efikasnosti i bezbednosti, odnosno najvažnije informacije o osobinama vakcine već nalazile u dokumentaciji pa je postojala sigurnost da se bez problema dozvoli da se "fosetrija" švajcarske kuće "Novartis" nađe na tržištu.\nIzvor: VEČERNJE NOVOSTI 20.11.2011.\n20. Novembar 2011. Vesti 0 1640\ntucovic koji protiv vakcine gripa vakcina skvalen stetna vakcinu alims fosetrija reakcije koje lekove nije srbije tipa vesti rekao bilo\nTri reči: vakcina protiv novog, sredstva srbije alims, protiv novog gripa, medicinska sredstva srbije, porast telesne temperature, srbije alims aleksandar, alims aleksandar tucovic, nije stetna vesti, telesne temperature malaksalost, temperature malaksalost glavobolja\nDve reči: medicinska sredstva, sredstva srbije, vakcina protiv, nije stetna, srbije alims, novog gripa, protiv novog, gripa nije, nezeljene reakcije, tipa fosetrija\nJedna reč: tucovic, koji, protiv, vakcine, gripa, vakcina, skvalen, stetna, vakcinu, alims, fosetrija, reakcije, koje, lekove, nije, srbije, tipa, vesti, rekao, bilo


Još jedna uspešna godina u oblasti poljoprivrede | Beogradski Portal\nJoš jedna uspešna godina u oblasti poljoprivrede\nGradska opština Lazarevac u saradnji sa Gradom Beogradom kompletirala je realizaciju podsticaja u vidu poljoprivredne mehanizacije, kao i podsticaja u pčelarstvu, stočarstvu, povrtarstvu i voćarstvu. Ova godina je rekordna kada su u pitanju podsticaji za poljoprivrednu mehanizaciju. Uspeli smo u saradnji sa Gradom Beogradom da obezbedimo 13 traktora, 7 prikolica, 4 rasturivača za đubrivo, roto-kosačice, skupljačice, tanjirače i mnoge druge priključne mašine za preko sto poljoprivrednih gazdinstava, izjavio je danas na konferenciji za novinare Nenad Bačanac, član Veća gradske opštine Lazarevac zadužen za oblast poljoprivrede.\nGrad Beograd učestvovao je u iznosu od 80 procenata što se tiče podsticaja za priključnu mehanizaciju i sa 60 procenata kada je nabavka samih traktora u pitanju.\nKada je reč o stočarstvu, i pored pandemije virusa korona i pada stočnog fonda zbog smanjene prodajne cene, GO Lazarevac je uspela da obezbedi 60 priplodnih grla. Značajni podsticaji su ostvareni i u povrtarstvu i voćarstvu pa je ukupno 10 gazdinstava dobilo pomoć u vidu žičanih ograda, plastenika i sistema za navodnjavanje.\nSvi najavljeni podsticaji biće realizovani do kraja godine, a što se tiče poljoprivrednih mašina one se mogu očekivati na gazdinstvima u naredna dva meseca. Rok za nabavku je septembar mesec. U planu je i izložba dela mehanizacije ostvarene podsticajima, a vreme i mesto biće blagovremeno objavljeni.\nZa podsticaje u poljoprivredi uprkos uvreženom mišljenju nije potrebno imati parcelu od 50 ari već je moguće i sa dalekom manjom aplicirati za podsticaje, čak i sa površinom od 5 ari na kojoj je moguće bavljenje povrtarstvom. Takođe, nije potrebno biti vlasnik parcele već se parcela može uzeti i pod zakup, istakao je Bačanac.\nPotvrda da je poljoprivreda jedna od primarnih interesnih sfera čitave zemlje je i ukidanje poreza na pomoćne objekte. Naime, izmenom Zakona o porezu na imovinu, svi objekti koji su namenjeni za primarnu poljoprivrednu proizvodnju u potpunosti su oslobođeni plaćanja poreza. Prema prethodnim odredbama zakona ovi objekti bili su klasifikovani kao garaže ili poslovni objekti, dok su prema novoj klasifikaciji sva domaćinstva oslobođena plaćanja poreza za skladišta za žitarice, garaže za poljoprivrednu mehanizaciju, objekte za smeštaj stoke, živine i repromaterijala za poljoprivredu.\nČlan Veća GO Lazarevac zadužen za oblast poljoprivrede Nenad Bačanac apelovao je na sve građane koji poseduju ekonomske objekte za poljoprivrednu proizvodnju, da posete Poresku upravu kako bi se oslobodili ovog poreza i tom prilikom pozvao da se u Kancelariji za poljoprivredu informišu o svim vidovima podsticaja koji su odlični i pokrivaju sve oblasti poljoprivrede.


Mini prenosno UV-C svetlo za dezinfekciju - Limundo.com\n354 pozitivnih ocena\n【UČINKOVITA STERILIZACIJA】 Stopa anti-klica 99,9%, uništava DNK strukturu klice i drugih mikroorganizama da bi izgubila sposobnost razmnožavanja, a zatim i klicu mikroorganizama i druge mikrobe. Nijedan hemijski ostatak pri ultraljubičastom zračenju neće oštetiti nijedan materijal.\n【PAŽLJIVO NAPOMENA】 Svetlo se nikada neće upaliti ako je usmereno prema vama ili desno, levo ili ispred. Zato nemojte pretpostavljati da je proizvod neispravan.\n【PRVA BEZBEDNOST】 Unutrašnji mehanizam koji automatski isključuje štapić kada je UV lampa okrenuta prema gore. Ne pokazujte ljude ili životinje tokom upotrebe kako biste osigurali sigurnost!\nŠIROKO KORIŠĆENO to Prema odobrenom laboratorijskom istraživanju, ultraljubičasto sredstvo za dezinfekciju može ubiti 99,99% klica. Može se koristiti u mobilnim telefonima, iPad-ima, tastaturama, prenosnim računarima, igračkama, četkicama za zube, daljinskim upravljačima, kvakama na vratima, toaletnim poklopcima, šoljama , volane, hotelske i porodične ormare, toalete i prostore za kućne ljubimce kako bi se postigla sveobuhvatna antiklica!\nPitanje vezano za predmet: Mini prenosno UV-C svetlo za dezinfekciju.


Eissound - Sion Net\nNaslovna ▸ Brendovi ▸ Eissound\nEISSOUND je španska kompanija osnovana 1993. godine, koja proizvodi najkompletnija audio rešenja za integrisane audio sisteme u javnim objektima, sa mogućnošću prilagođavanja specifičnim zahtevima svakog objekta, njegovoj okolini i elektroakustičkim karakteristikama.\nEISOUND je u Multiroom audio sektor uvela novu ideju - prvu audio kontrolnu jedinicu dizajniranu tako da se fizički i estetski uklapa sa najpopularnijim prekidačima. Uzimajući u obzir da su u ovom sektoru ranije dominirali profesionalni instalateri audio i vizuelne opreme, ovaj novi koncept instalacije je pojednostavio samu instalaciju čime je otvoren put za širu, a time i jeftiniju primenu audio sistema.\nBežično (Wi-Fi) i BT (Bluetooth) povezivanje, Soundaround sistem\nRaznovrsnost EISSOUN-ovog bežičnog SOUNDAROUND sistema donosi udobnost bežičnog prenosa kroz čitav dom ili poslovni prostor, a kontrola je jednostavna zahvaljujući aplikaciji AllPlay Jukebox. Ona omogućava pristup muzičkoj biblioteci, muzici na internetu, muzičkim uslugama, slušanje različitih pesama u različitim prostorijama, upravljanje muzikom u jednoj ili svim prostorijama istovremeno uz nezavisno podešavanje jačine zvuka. Bluetooth audio sistem omogućava uparivanje sa bilo kojim BT uređajem (iOS i Android) uz domet signala do 12 metara.\nSistem se može proširiti na 4 dodatna područja sa SLAVE opcijom koja se aktivira na pojačalu. Slaves i Master se mogu uključiti zajedno ili odvojeno, a svaka Master jedinica ima jedinstveni identifikator i lozinku kako bi se izbegla interferencija sa korisnicima u blizini.\nCOMBISOUND je najkompletnije rešenje za integraciju sistema za javno obraćanje i ozvučenje. Ovaj revolucionarni koncept kombinuje najbolje od EisSound ambijentalnih zvučnih proizvoda sa bilo kojim sistemom za javno ozvučenje (razglas) namenjenog za rad u velikim građevinskim objektima.\nUpotrebom COMBISOUND rešenja sa bilo kojim sistemom za javno ozvučenje i KNX (svetski STANDARD za kućnu upotrebu i upotrebu u većim objektima), možete kontrolisati i optimizovati ogroman broj raznovrsnih aplikacija za audio komunikaciju i javno ozvučenje.


Bajević menja Prosinečkog na klupi BiH? - SPORTSKI ŽURNAL\nBajević menja Prosinečkog na klupi BiH?\n03 decembar, 2019 2\nKandidat za naslednika Prosinečkog je i srpski stručnjak Veljko Paunović, osvajač titule prvaka sveta sa omladinskom selekcijom Srbije\nPosle odlaska bivšeg fudbalera i trenera Zvezde Roberta Prosinečkog sa klupe BiH, Bajeviću je ponuđeno da vodi „zmajeve“ u baražu Lige nacija za plasman na EURO.\nBajević ima veliko iskustvo, osvojio je čak osam titula prvaka Grčke sa AEK-om i Olimpijakosom, ali poslednji trenerski angažman imao je pre sedam godina u Atromitosu.\nKandidat za naslednika Prosinečkog je i srpski stručnjak Veljko Paunović, osvajač titule prvaka sveta sa omladinskom selekcijom Srbije.\nŽeljko Pavlović · 06 decembar, 2019 08:11\nPaunović je najbolje rešenje za selektora Zmajeva.\nŽeljko Pavlović · 09 decembar, 2019 19:33\nI Krstajić je kvalitetno rešenje.


Svi domovi zdravlja u Crnoj Gori od sjutra će početi sa vakcinacijom građana protiv sezonskog gripa, najavio je direktor podgoričkog Doma zdravlja Nebojša Kavarić.\nOn je za Novu M kazao da će domovi zdravlja dobiti količine vakcine shodno broju stanovnika u određenom gradu, kao i da nema bojazni da će ih faliti.\nKavarić napominje i da opasnost od korona virusa nije prošla, već da nas, po prognozama Svjetske zdravstvene organizacije, novi vrhunac epidemije očekuje krajem novembra.\nVakcine su stigle i biće dostavljene domovima zdravlja širom Crne Gore, 14 domova zdravlja na teritoriji Podgorice već ih je dobilo, ali i oni u Baru, Nikšiću, Danilovgradu kao i opštine u sjevernoj regiji, dok će sjutra stići javnim zdravstvenim ustanovama na Cetinju, i opštinama u južnoj regiji.\nCrna Gora ove godine raspolaže sa 31.000 doza vakcine, što je 40 odsto više nego godinu ranije, a domovi zdravlja će dobiti količine vakcina shodno broju stanovnika u određenom gradu.\n“Vrlo smo dobro, strogo, vrlo kriterijumski potkovano proračunali sa IJZ, to su količine koje su dovoljne glavnom gradu i korisnicima koji treba da se vakcinišu” dodao je on.\nKad je riječ o kovid pozitivnim pacijentima, Kavarić kaže da je preporuka da pacijenti nakon preležanog korona virusa vakcinu protiv sezonskog gripa prime nakon mjesec, dok asimptomatski mogu bez problema primiti vakcinu, ako su u rizičnoj grupi koju čine građani stariji od 65 godina, hronični bolesnici, uključujući i djecu sa hroničnim oboljenjima, kao i zdravstveni radnici.\n“Biće objavljen broj za svaki objekat, i imamo poseban telefonski broj koji ćemo objaviti, uz saopštenje doma zdravlja koji je samo za nepokretne pacijente”, navodi Kavarić. .


CMS studio - O nama\nSD studio je osnovan 2003 godine, kao partnerski poduhvat dva mlada inženjera. U početku SD studio je bio orjentisan na izradu klasičnih web prezentacija, web dizajn, izradu flash prezentacija i flash igrica, kao i povremene izlete u DVD produkciji.\nSredinom 2005-te godine, donosimo stratešku odluku da krenemo u projektovanje i programiranje našeg sopstvenog CMS sistema, koji će na najjednostavniji način, zadovaljavati sve izraženije potrebe klijenata da samostalno ažuriraju svoj sajt.\nSD studio je poslednjih 5 godina fokusiran na razvoj i unapredjnje svog CMS rešenja - CMS studio. U ovom periodu konstantno smo unapređivali SEO tehnike, trudili se da dizajn web prezentacija koje pravimo bude savremen i u skladu sa najnovijim trendovima, a bavili smo se i razvojem specifičnih web rešenja prema zahtevima korisnika.\nOd samog početka Interneta i Weba postojala je potreba da se sadržaj web stranica i prezentacija što jednostavnije unosi i ažurira. Brojna gotova rešenja u suviše kompleksna i opšta za korisnika kome je bitna efikasnost i jednostavnost u svakodnevnom radu. SD studio je višegodišnje iskustvo pretočio u sistem koji u potpunosti može da zadovolji korisnike sa osnovnim potrebama, ali i one kojima su potrebne napredne opcije.\nSD studio će i u budućnosti sve svoje napore ulagati u unapređenje CMS rešenja, kako bi budućim, ali i sadašnjim klijentima obezbedio vrhunsko zadovoljstvo i uspeh u radu.\nNaša vizija je da naš proizvod bude prepoznat kao sinonim za kvalitet i jednostavnost i kao alat koji će omogućiti našim klijentima da uspešno presele svoj biznis i na Internet.\nPored specijalizacije u sferi CMS sistema, tim SD studija pomoći će vam i da se visoko rangirate na web pretraživačima. SEO optimizacija odnosno prilagođavanje sajta, njegovih tekstova, naslova i linkova, biće u skladu sa ključnim rečima koje su od najvećeg značaja za vašu kompaniju ili vaš proizvod.\nSa dugogodišnjim iskustvo koje SD studio poseduje u izgradnji web aplikacija možemo i vašem biznisu pomoći da stane na noge. Pogledajte reference i pridružite nam se.


Početak/Hronika/Vozili pod dejstvom alkohola. Policija u Nišu zadržala 11 vozača, od kojih su četvorica učinila i prekršaj nasilnička vožnja\nApelujemo na građane da ne upravljaju vozilima pod dejstvom alkohola i striktno poštuju sve saobraćajne propise jer na taj način čuvaju svoj i živote ostalih učesnika u saobraćaju.\npijani vozači PU Niš vožnja pod dejstvom alkohola\n9. avgusta 2021. u 23:03\nI do sledeće akcije saobraćajne policije koja će biti za mesec dana, ima da prođe na hiljade pijanih i drogiranih vozača. Zašto se ne piše ovako: da je danas saobraćajna policija radila svoj posao za koji redovno prima platu, bilo bi isključeno iz saobraćaja zbod alkoholisanosti …… vozača. To bi svaki dan trebali da rade, jer im je to u opisu radnog mesta. Šta hoće oni sada, da dobiju medalju što su radili svoj posao?.


Foto: Alamy PANAGIOTIS KARAPANAGIOTIS / Ustupljene fotografije\nVest da su đaci bili gosti objavio je i Arhiv Vojvodine, tu se nalaze i fotografije sa izložbe "Mučenici čuruški – otrgnuti od zaborava", ali ne i fotografija mladića sa u najmanju ruku spornom maskom. Nije poznato da li je sliku neko drugi fotografisao i poslao u svet društvenih mreža gde se deli velikom brzinom ili ju je Arhiv postavio pa obrisao, tek sada na sajtu te ustanove nje nema.\nGimnazija: Poseta nije bila organizovana u ime škole\nIz Gimnazije "Svetozar Maković" saopštili su da je među posetiocama ove izložbe jesu bili njihovi učenici, a među njima i učenik koji je nosio pomenutu masku, ali ističu i da je poseta izložbi bila individualna, a ne organizovana u ime škole.\n"Učenik je punoletan i odgovoran za svoje postupke pred zakonom", kaže se u reakciji ove gimnazije.\n"Naša gimnazija ima dugogodišnju posvećenost obrazovno-vaspitnom radu u kome se ističe i odnos prema žrtvama fašizma tokom Druog svetskog rata, kao na primer: Film o Holokaustu; obeležavanje 70 godina od pobede nad fašizmom: predavanja i izložbe na temu Holokausta. Koleginice profesorke istorije su autorke programa stručnog usavršavanja na ovu temu...", navodi se u reakciji ove gimnazije.\nKeltski krst se svojevremeno nalazio na obeležjima Trećeg Rajha, a u nacističke svrhe koristili su ga i norveški šovinisti i nacisti tokom Drugog svetskog rata. Od sredine prošlog veka, ono što se ranije smatralo keltskim krstom i pojedinim pozitivnim simbolima koje je sa sobom nosio, uglavnom se odnosi na rasiste, šoviniste i neonaciste.\nKrvavi maskr u Čurugu započeo je 4. januara 1942. Pohapšeni su ugledni ljudi, imućniji zemljoposednici, zanatlije, lekari i advokati. Oni su iste veče na najsvirepiji način pobijeni i bačeni u zaleđenu Tisu. Masovna ubistva nastavljena su u drugim mestima Šajkaške oblasti i u Novom Sadu od 21. do 23. januara. Masakr nad civilnim stanovništvom južne Bačke, pretežno Srbima i Jevrejima, izvršili su pripadnici oružanih snaga i vojske kraljevine Mađarske (Honved) za vreme Drugog svetskog rata tokom mađarske okupacije Bačke.


U nedelju besplatni preventivni pregledi širom Srbije – RTV SUNCE Arandjelovac\nHome » Aranđelovac » U nedelju besplatni preventivni pregledi širom Srbije\nU nedelju besplatni preventivni pregledi širom Srbije\nin Aranđelovac 21/09/2018\nMinistarstvo zdravlja i ove jeseni nastavlja akciju besplatnih preventivnih pregleda u cilju rane dijagnostike i promocije prevencije kao najefikasnijeg načina brige o sopstvenom zdravlju.\nU nedelju 23. septembra, od 9 do 16 časova, svi građani Srbije, uključujući i one koji iz bilo kog razloga nemaju zdravstveno osiguranje, moći će da u kliničko-bolničkim centrima i opštim bolnicama širom zemlje urade tumor markere jajnika i prostate, provere pritisak i krvnu sliku i urade EKG, saopštilo je Ministarstvo zdravlja.\nDo sada je pregledano više od 170.000 građana Srbije, odnosno oko 20.000 građana svake poslednje nedelje u mesecu, navodi Ministarstvo.\nU saopštenju se ocenjuje kako su ti podaci „najbolji motiv“ da Ministarstvo „nastavi akciju preventivnih pregleda i edukaciju građana o značaju prevencije, pravovremene dijagnostike i terapije, kako bi kod što većeg broja pacijenata bolest bila otkrivena na vreme, a životi sačuvani“.\nSvi preventivni pregledi koje Ministarstvo zdravlja bude organizovalo do kraja 2018. godine biće deo kampanje „Rak je izlečiv“ u saradnji sa RTS, navodi se u saopštenju.\nPrethodna: Danas je Mala Gospojina: Slavimo rođenje Bogorodice\nSledeća: Riznica svetitelja – petak 21.septembar.2018


SELFI, ZNAMENITOSTI, PLAŽA: Evo šta FOTKE sa LETOVANJA govore o vama | Happy BSC portal\nSELFI, ZNAMENITOSTI, PLAŽA: Evo šta FOTKE sa LETOVANJA govore o vama\nAko ste bili na letovanju, a vaše fotografije nisu osvanule na društvenim mrežama, onda se to bukvalno ne računa. Ipak, ljudi se ne slikaju samo zbog lajkova, već iza svega stoji nešto mnogo dublje.\nU istraživanju sprovedenom na stranici LoveHolidays.com, 1.000 ljudi je odabralo svoje omiljene slike sa odmora. Na osnovu onoga što su odabrali, psiholog i fotograf Džon Kentiš je ocenio ličnost ispitanika, prenosi Net.\nNa primer, onaj ko slika neke znamenitosti na odmoru, za sebe misli da je zabavniji, duhovitiji i pametniji od onih koji preferiraju selfije. Dok oni koji najviše vole grupne selfije samo traže pažnju.\nZatim, oni koji fotografišu svoje noge pored bazena ili na plaži, iako se trude da se pokažu kao umetnici, zapravo su egocentrici i samo žele da se pohvale svojim nogama\nOni koji objavljuju slike kako ispijaju egzotične koktele uz zalazak sunca, zapravo žele da se pohvale ljudima kod kuće kako uživaju na odmoru.\nKako se pokazalo, ljubitelji “napućenih” selfija žele da pokažu da su oni nesumnjivo jedinstveni i zavodljivi i da na odmoru ne moraju da se bave kulturom da bi se dobro proveli.\nOni koji pronalaze savršene lokacije za sliku “u skoku”, istovremeno žele da predstave da su slobodnog duha i na zabavnom putovanju, ali i da se pohvale svojim telom.\nKentiš je, takođe, dao neke savete koji mogu da pomognu u usavršavanju slika s odmora.\n– Slike sa filterom će imati 45 odsto više komentara od onih bez filtera, dok će neobičnekompozicije na slici doneti 29 odsto više lajkova od onih običnih – navodi Kentiš.


Nesanica » EmotivniFokus.com\nOvakvi i slični 'emotivni nemiri' pravi su uzrok naše nesanice, a nastali su kao direktna posledica situacija i dešavanja u našem životu.\nPrirodna Kontrola Nesanice\nZnajući da isključivo 'mi lično' osećamo te 'emotivne nemire', zbog kojih noćima ne spavamo, ostaje nam samo jedan logičan izbor...\nTako što vam umesto uobičajenih, suvoparnih OBJAŠENJA, isporučuje jasna i precizna UPUTSTVA za konkretnu, svakodnevnu AKCIJU koja vas automatski vodi do REŠENJA nesanice!\nRezultat primene programa: Vi se iz dana u dan osećate sve bolje, a vaša nesanica ubrzano tone u san...\nU današnjem vremenu velikih izazova i stalne neizvesnosti, svakome od nas je potrebna podrška i pomoć. Program "Emotivni Fokus" vam upravo to pruža! Svakodnevnu podršku kroz jasna i precizna uputstva: "Šta, Kad & Kako" radite da bi pobedili nesanicu. Počnite i Vi da koristite program:


Home / Archive by category "Muzički program" (Page 2)\nGrad Novi Pazar i Kulturni centar Novi Pazar ovim koncertom obeležavaju kraj uspešne godine. Ovakvih koncerata će biti još više, kupovinom klavira svim mladim pazarskim talentima i odustajanjem od skupocenog dočeka Nove godine postali smo primer mnogima u okruženju.\n05 jul 2018 Postavio admin\nSinoć je, u prijatnom ambijentu Kulturnog centra, u foajeu održan nesvakidašnji nastup Vesne Pisarović, koja je za ovu priliku izvela poznate pesme i hitove, ali ovog puta u jazz aranžmanima vrhunskog italijanskog tria. Publika je prepoznala kvalitet, a dobro poznate pesme izmamile su aplauze i poneki...\n01 dec 2017 Postavio admin\nZbog bolesti članova benda koncert planiran za večeras je OTKAZAN. Svi koji su već kupili ulaznice iste mogu vratiti na biletarnici Kulturnog centra. O novom datumu održavanja koncerta bićete blagovremeno obavešteni.


„Finalprom“ je sudskim putem pokušavao da naplati štetu nastalu zbog izgubljene dobiti i jednostranog raskida ugovora nakon izgradnje prve faze vodenog parka u Slobomiru na Drini.\nSudija Božana Gužvić takođe je odbila i zahtjev za isplatu oko 930.000 KM , počev od 7. oktobra 2014. godine, kao i da se „Finalpromu“ solidarno nadoknade troškovi parničnog postupka.\nSud je presudu o „neriješenom ishodu“ višemilionskog spora obrazložio na četdesetak stranica i insistirao da svaka strana snosi svoje troškove parničnog postupka.\nIstovremeno, djelimično je usvojena protivtužba preduzeća „Aqua city“ tako što je raskinut Ugovor o izgradnji „Aqua city“, zaključen između „Finalproma“ i kompanije „Slobomir“.\nTakođe, odbijen je i zahtjev „Aqua city“ koji je tražilo od „Finalproma“ da mu nadoknadi štetu od oko 124.000 KM nastalu po fakturisanim radovima koji nisu izvedeni, a po osnovu fakturisane cijene za radove koji nisu ugovoreni i koji ne mogu biti predmet obračuna do konačnog usvajanja cijena za naknadne radove.\nProtivtužbeni zahtjev preduzeća „Aqua city“ je odbijen i u dijelu u kome je navedeno da se „Finalprom“ obaveže da mu nadoknadi štetu od 15. januara do 17. septembra 2014. godine u iznosu od 214.758 KM jer su predstavnici ove firme odbili da napuste gradilište.\nPravni zastupnik preduzeća „Aqua city“, advokat Risto Kojić najavio je žalbu na presudu.\nTagovi: aqua cityFinalpromizdvajamookruzni privredni sud bijeljinaslobodan pavlovicslobomirvazno


Medvedev smijenio vojne zvaničnike – Informer\nRuski predsjednik Dmitrij Medvedev smijenio je nekoliko industrijskih zvaničnika iz oblasti odbrane i vojnih oficira, jer nisu ispunili odredbe ugovora sklopljenih sa vojskom, saopštio je danas Kremlj.\nRusija je obećala da će u narednih deset godina uložiti više od 700 miliona dolara u modernizaciju vojne opreme, ali je realizacija plana usporena zbog kašnjenja u isporukama naoružanja i usljed zstarjele tehnologije.\nU saopštenju Kremlja navodi se da je među smijenjenim zvaničnicima i direktor firme “Izmaš”, koja proizvodi automatsku pušku “kalašnjikov”.\nMedvdev je razriješio dužnosti i nekoliko vojnih oficira koji su naručili naoružanje, uključujući jednog člana Generaštaba i jednog mornaričkog vice-admirala.\nU saopštenju se dodaje da će protiv određenog broja smijenjenih zvaničnika biti pokrenuti disciplinski postupci.\nIako uživa status drugog najvećeg svjetskog izvoznika naoružanja, ruska industrija oružja stagnira od raspada Sovjetskog Saveza.


Etno-Mreža zapošljava 100 žena i mladih iz ruralnih sredina – ICR\n„Etno-Mreža“ u saradnji sa Ministarstvom ekonomije i regionalnog razvoja, Nacionalnom službom za zapošljavanje i Nacionalnom alijansom za lokalni ekonomski razvoj (NALED), organizovala je promociju projekta „Javni radovi 2010.“\nCilj projekta „Javni radovi 2010.“ prvenstveno je osposobljavanje i organizovanje žena na tržištu rada, ali i promocija i očuvanje kulturnog nasleđa Srbije. Visoko kvalitetne rukotvorine spoj su srpske tradicije i modernog dizajna, upakovane prema propisanim standardima. Na projektu, tokom šest meseci, angažovano je 100 žena iz 23 lokalne samouprave širom Srbije.\n– Ministarstvo ekonomije i regionalnog razvoja ima veliko zadovoljstvo da kroz jedan ovakav projekat podrži angažovanje žena u društvu. Sa „Etno-Mrežom“ veoma uspešno sarađujemo već tri godine. Samo tokom 2008. i 2009. godine u okviru ovog programa angažovano je po 40 žena iz različitih opština širom Srbije, dok će se ove godine taj broj povećati na 100. Vodimo računa da zapošljavanje bude ravnomerno raspoređeno. Važno je takođe da istaknemo da je ministarstvo ove godine izdvojilo 3,7 milijardi dinara za različite programe zapošljavanja građana – istakla je Dragijana Radonjić Petrović, državna sekretarka u Ministarstvu ekonomije i regionalnog razvoja.\nDejan Jovanović, direktor Nacionalne službe za zapošljavanje, napomenuo je da je u realizaciju projekta „Javni radovi 2010“ uloženo oko 20 miliona dinara i da je oko 60% navedenih sredstava uloženo u nerazvijeni deo Srbije.\nDo sada je ukupno uloženo oko 700 miliona dinara u projekte „Javni radovi“ – dodao je Jovanović.